ועדת הכספים, כנסת 19, פרוטוקול מספר 112, 2013-07-09 10:30

ניסן סלומינסקי: בוקר טוב.

ניסן סלומינסקי: לצערי, אנחנו קצת באיחור ואנחנו פותחים את ישיבת ועדת הכספים.

ניסן סלומינסקי: הישיבה תתחיל בפועל עם הגעת השר אבל התבקשה הצעה לסדר, שהמבקש מוכן להתחיל אתה גם לפני שהשר מגיע אז נוכל לנצל את הזמן עד שהשר יגיע כדי שלא נפסיד עוד יותר זמן.

<קריאה: השר הגיע.

ניסן סלומינסקי: בוקר טוב.

ניסן סלומינסקי: כפי שפתחנו את ישיבת ועדת הכספים, אנחנו מכבדים ומברכים את השר שהצטרף אלינו ויציג את תקציב משרדו.

ניסן סלומינסקי: שוב, אני רוצה לאחל לשר שכפי שהוא הצליח במשרד החינוך, הוא ימשיך להצליח במשרד הפנים ולהבריא אותו ולפתח אותו.

ניסן סלומינסקי: נאחל ו בהצלחה בהמשך דרכו.

גדעון סער: תודה רבה.

ניסן סלומינסקי: אז ביקשו הצעה לסדר, ואני רק רוצה להזכיר שמאחר וישנם אורחים, הנוהל של הוועדה שלנו שכל מי שקיבל רשות דיבור – יידבר וכולנו שומעים אותו, ומי שיש לו הערות רושם ואחר כך, יקבלו זכות דיבור וידברו.

ניסן סלומינסקי: אז כולנו מכבדים את הדובר שיקבל את רשות הדיבור.

ניסן סלומינסקי: הצעה לסדר, בבקשה.

באסל גטאס: הלכתי לכבודו וגם ליועץ המשפטי של הכנסת וגם לשר האוצר בדרישה שנקבל לידיים שלנו תקציב מפורט כולל הוראות תקציב, על מנת שנוכל לדון בו לעומק ולהבין מה קורה.

באסל גטאס: לא יתכן שאני, כחבר כנסת, צריך לקום היום בבוקר ולגלות שני עמודים ארוכים ב"כלכליסט" על דיון תקציב משרד הפנים בשביל להבין מה קורה.

באסל גטאס: לא יכול להיות.

באסל גטאס: גם ב-מ.מ.מ., בדוח שנשלח אלינו אתמול מה-מ.מ.מ., הוא לא כולל את המידע שהתפרסם היום ב"כלכליסט".

באסל גטאס: בשביל שאני אדע מה מענקי האיזון שמגיעים לעירייה מסוימת, אני צריך לעשות את העבודה, ללכת לקרוא את הדוח הכספי של העירייה, שהוא שקוף יותר ומבוקר יותר מהתקציבים שמוגשים אצלנו.

באסל גטאס: זו זכות חוקתית, בסיסית, שכדי שחבר הכנסת יעשה את העבודה המוטלת עליו, הוא צריך לקבל יותר אינפורמציה באופן יותר שקוף ויותר טוב.

באסל גטאס: אני מבקש ממך, בתור יו"ר ועדת הכספים, לבקש את זה בשמנו.

ניסן סלומינסקי: טוב, בסדר.

ניסן סלומינסקי: זו הצעה לסדר.

ניסן סלומינסקי: עכשיו השר יתחיל בהצגת המשרד ובין השאר, תתייחסו בהמשך, איך שתחליט, גם להצעה הזאת אבל יאמרו כאן עוד הרבה דברים על ידי הח"כים ותוכל לכלכל את מעשיך.

ניסן סלומינסקי: עד 12:30 נחלק את הזמן.

גדעון סער: אדוני היושב ראש, אני אהיה תמציתי בפתח הדברים ולאחר מכן, אבקש מאנשי ראשי המנהלים, מראש מנהל השלטון המקומי, מראש מנהל האוכלוסין, שהיא רשות נפרדת בעיניי, להציג את התקציב בצורה יותר מפורטת.

גדעון סער: במאמר מוסגר, להתייחס להצעה לסדר: מענקי האיזון נקבעים על פי נוסחה ועל כן הם אינם קבועים, יש שינויים.

גדעון סער: יציג את זה מנהל מנהל השלטון המקומי, שינויים שמשפיעים על מענקי האיזון שמקבלות הרשויות המקומיות.

גדעון סער: אם אני יכול לתת תמונת מצב תמציתי וקצרה לחברי הוועדה, אני אומר שהרבה מאד גזירות שהיו בהצעת התקציב של משרד האוצר, כפי שהובאה לממשלה, הוסרו הגזירות שהיו כלפי התקציב שנגעו גם למענקי האיזון, גם למענקי הפיתוח וגם למה שמכונה "רזרבת שר", שזה חלק מתקציבי האיזון בעיקר כלפי הרשויות היותר חלשות.

גדעון סער: גם כספים לתכניות הבראה שנדרשים, גם תקציבי נגישות.

גדעון סער: הרבה מאד מהדברים הללו, שבהם עמדנו בתחילת דיוני התקציב בממשלה במקום שלא היינו יכולים לעמוד לפי לדעתי במשימות תוקנו, והגזירות האלה הוסרו.

גדעון סער: בנוסף לכך, הוסרו גם גזירות שנגעו לבחירות לרשויות המקומיות בכל מיני רמות.

גדעון סער: אני חושב שאם היתה מתקבלת הצעה מקורית היו נפגעים דברים קשים במהלך הבחירות לרשויות המקומיות, כולל היבטים של טוהר מידות.

גדעון סער: כל הדברים האלה לא קיימים היום וטוב שכך, ובסופו של דבר אם אני מתייחס לכך שהשנתיים הקרובות, 2013,2014, הן שנים של ריסון תקציבי, של צורך של המדינה להתמודד עם הגירעון, אז בסך הכל, אני חושב שהתוצאה היא תוצאה טובה, היא תוצאה סבירה.

גדעון סער: אנחנו, עם התקציבים הללו, יכולים להתמודד עם עיקר המשימות שלפנינו.

גדעון סער: צריך להבין שהרשויות המקומיות עברו בעשור האחרון דרך, ויש פחות ופחות רשויות שאינן מאוזנות.

גדעון סער: יותר רשויות שהגיעו לעצמאות כלכלית באופן שהגירעונות של הרשויות הצטמצמו.

גדעון סער: הדברים הללו הם דברים חשובים מאד כי ברגע שאתה פוגע, למשל, בתקציבי האיזון, שנועדו להשיג תקציב בין השירות שהרשות צריכה לתת לתושבים לבין המשאבים שבאופן אובייקטיבי עומדים לרשותה, המקורות התקציביים שעומדים לרשותה, אם הרשות הזאת קורסת, בסופו של דבר המדינה צריכה להשקיע הרבה הרבה יותר כסף.

גדעון סער: היא צריכה להשקיע מיליארדים וזה קרה בעבר בהצלה של הרשויות ובהחזרת הרשויות לדרך המלך.

גדעון סער: ולכן, היה מאד חשוב בעיניי, ואנחנו קבענו לכך יעדים בדיונים שהתקיימו אצלי, לאן אנחנו צריכים להגיע בדיוני התקציב הללו מול משרד האוצר.

גדעון סער: זה לא אומר שאין חסרים, ואני ביקשתי וזה גם יוצג כאן בפני חברי הוועדה, מספר דברים מרכזיים שבהם אנחנו חושבים שיש פערים בין מה שצריך להיות התקציב לבין מה שהתקציב בפועל.

גדעון סער: אגב, גם בסוגית תקציב האיזון, על אף שנשמר ה-2.8 מיליארד, לצערי, ואינני מבין מדוע 2.4 בבסיס אבל 2.8 בסיכום התקציבי בינינו לבין משרד האוצר, עדין אנחנו לא מגיעים לנוסחה.

גדעון סער: הנוסחה באה להגדיר חסרים קצת יותר מ-200 מיליון שקלים, 220 מיליון שקלים, כדי להגיע לאותה נוסחה שתאפשר לרשויות לתת את השירותים שהן צריכות לתת.

באסל גטאס: 2.8 זה עדין לא סופי?

גדעון סער: לא, הוא סופי.

גדעון סער: אני רק אומר שיש הבדל בין השאלה האם זה בבסיס התקציב.

גדעון סער: לטעמי, הסכום כולו היה צריך להיות בבסיס התקציב לבין בסיס מסוים שעליו יתווספו 400 מיליון שקלים ובסופו של דבר, הסכום שיחולק לרשויות הוא סכום של 2.8 מיליארד.

גדעון סער: זה היה צריך להיות הבסיס.

גדעון סער: גם בנושא הנגשה, זה חוק שהכנסת חוקקה וניתן לזה עשור.

גדעון סער: אנחנו רואים בזה דבר מאד חשוב.

גדעון סער: הסכומים שקיימים בתקציב הם סכומים מצומצמים באופן יחסי להתחיל במשימה הזאת.

גדעון סער: זה יעמיס עלויות על השנים הבאות אבל בתקציב שהוגש לנו, בתקציב שהוגש לממשלה, הסכומים היו 0.

גדעון סער: אז עם 40 מיליון שקלים בתקציב הדו-שנתי אנחנו נתחיל לסייע לרשויות היותר חלשות.

גדעון סער: בכלל, באופן כללי, זה יהיה הפוקוס שלי בתפקיד, הרשויות היותר חלשות, ויש מקומות שבהם מחלקים כספים שאני רואה על פני הדברים שהפוקוס צריך להיות יותר חזק על הרשויות החלשות ולא רק בתקציבים שאנחנו מעניקים אלא גם בשינויים אחרים, שזה לא לדיון כאן, שינוים בגבולות אשר יאפשרו שינויים במקורות ההכנסה של הרשויות והגעה של יותר רשויות לאיזון תקציבי ללא הקביים של הסיוע הממשלתי לאורך זמן.

גדעון סער: בסך הכל, זה תהליך שקורה.

גדעון סער: הייתי בביקור בבני ברק לפני שבועיים שלושה.

גדעון סער: העיר תגיע לעצמאות כלכלית תוך שנים ספורות.

גדעון סער: אני חושב שזה תהליך מאד חשוב - -

נחמן שי: אומרים שזו עיר מאד ענייה, לא?

גדעון סער: עיר ענייה אבל היא יצרה לעצמה מקורות הכנסה - -

ראובן ריבלין: אזורי תעשייה.

ראובן ריבלין: ...

<קריאה: ומגדלים שנבנו.

גדעון סער: - - אבל היא עיר שהיום נמצאת באיזון תקציבי.

גדעון סער: - -

יעקב ליצמן: אחרי התקציב הזה, זה לא ילך.

יעקב ליצמן: יש תכנית מתחת לקו העוני.

יעקב ליצמן: ..

גדעון סער: - - ואני מקווה שתוך כמה שנים היא תהיה עיר עצמאית כלכלית תוך שנים ספורות.

יצחק כהן: זה בזכות יעקב אשר.

גדעון סער: - - המטרה שלנו לא יכולה להיות רק להביא רשויות לאיזון תקציבי בשנה מסוימת, למנוע קריסה של רשויות.

גדעון סער: המטרה שלנו חייבת להיות להביא כמה שיותר רשויות מקומיות למצב שהן עומדות על רגליהן שלהן, הן עצמאיות מבחינה תקציבית והן לא רק שורדות.

גדעון סער: אנחנו לא במצב הזה, אנחנו במצב הרבה יותר טוב מכפי שהרשויות המקומיות היו באיזו שהיא נקודת זמן בעשור האחרון.

גדעון סער: אני מסב את תשומת הלב של חברי הוועדה לכך שבבחירות לרשויות המקומיות שיתקיימו ב-22 באוקטובר, עוד 3.5 חודשים, לא נותרו בעצם ועדות קרואות למעט שתיים: במועצה אזורית בבוסתן אל-מרג', ששם הנושא הזה הגיע לבג"ץ ועדין מחייב עוד שיקול דעת - -

ראובן ריבלין: כמה רשויות עם חשבים מלווים?

גדעון סער: ימסור את זה מרדכי בצורה מדויקת.

גדעון סער: - - ובעיר טייבה, שזה נושא שהבאנו לוועדת הפנים בתחילת הקדנציה הזאת.

גדעון סער: כל הרשויות לפני הבחירות למועצות האזוריות בבחירות הקרובות יהיו 191 רשויות שהולכות לבחירות.

גדעון סער: כלומר, כמעט ואין ועדות קרואות, וזאת אינדיקציה די טובה.

גדעון סער: כמובן שיש רשויות עם חשבים מלווים - -

זבולון כלפה: - - -

גדעון סער: כן, זה מתוקף החלטה של בית משפט.

גדעון סער: מועצה ראשונה זה מצב שונה.

גדעון סער: - - הדבר הזה הוא אינדיקציה די טובה.

גדעון סער: זה לא שאין רשויות בגירעונות, זה לא שאין רשויות עם חשבים מלווים אבל בכל פרמטר שנבחן, של היקפי גירעון של רשויות עצמאיות, של רשויות שהגיעו למצב שהן נטולות מענק וכדומה, אנחנו נראה שהמצב בתהליך של שיפור וחשוב מאד להמשיך לשמור על כך.

גדעון סער: נקודה נוספת ואולי אחרונה, לפני שאעביר את רשות הדיבור למרדכי כהן, ברשות היושב ראש, הנושא של אבטחת ראשי רשויות ציבור בכירים: על פי חוק שהכנסת חוקקה, בסיכום התקציבי שלנו עם משרד האוצר סיכמנו והחרגנו את הנושא הזה כדי להמשיך בשיחות ולנסות להגיע לפתרון.

גדעון סער: לצערי, עדין לא הגענו לפתרון.

גדעון סער: אני העברתי החלטה מסוימת בוועדת שרים לפנים ושירותים והאוצר ערער עליה.

גדעון סער: בסופו של דבר, ושוחחתי על כך עם שר האוצר, נהיה חייבים להגיע לפתרון כדי לתת את הסיוע.

גדעון סער: יש לזה מענה תקציבי מסוים אבל יש צורך שיהיה מענה קונסיסטנטי לאותן רשויות חלשות.

גדעון סער: רשות חזקה יכולה לתת מענה אבל רשות חלשה, למשל במגזר הלא יהודי, שראש הרשות מאוים.

גדעון סער: בדרך כלל, ראש הרשות, כאשר הוא מעונין מצד גורמים שקוראים תיגר על שלטון החוק, ואכן יש לזה חשיבות עקרונית, המדינה צריכה לתת את הסיוע.

גדעון סער: אני מקווה שגם בנושא הזה נגיע לסיכום, ואני מקווה שנגיע לסיכום, אני רוצה לקוות שנגיע לסיכום, עוד בטרם תקציב המדינה יאושר בקריאה השנייה והשלישית.

באסל גטאס: אתה יכול להתייחס - -

יצחק כהן: היה פתרון מצוין ואנחנו נדבר עליו עוד מעט.

ניסן סלומינסקי: רבותי, שקט.

גדעון סער: ברשות היושב ראש, היה הסכם מסוים בין מה שנקרא "פורום ה-15", זה לא 15, זה יותר רשויות, לבין האוצר.

גדעון סער: אנחנו לא חתמנו על הסיכום הזה.

<קריאה: בצדק.

גדעון סער: היו לי אי אלו הסתייגויות.

גדעון סער: אני אומר שאולי זה כורח בל יגונה בשנה התקציבית הזאת שאנחנו נמצאים בה והושגו הישגים גם בראיית הרשויות בהיבטים מסוימים אבל בסופו של דבר, זה הסכם בין הרשויות העצמאיות מבחינה כלכלית, היותר איתנות, לבין משרד האוצר.

גדעון סער: אנחנו לא היינו צד להסכם הזה אבל בהחלט הייתי מודע לתהליך שהביא לחתימתו, שבמסגרתו הוסרו גם אי אלו דברים.

גדעון סער: למשל, הסוגיה של תקצוב דיפרנציאלי, שהיא שאלה מאד כבדה עם משמעויות רציניות ביותר.

גדעון סער: - -

ניסן סלומינסקי: התקיים פה דיון עמוק בנושא הזה.

גדעון סער: - - אז אני, כשר חינוך לשעבר, אומר שלפני שאסור בתכלית האיסור להגיע לתקצוב דיפרנציאלי לפני שהמדינה מגדירה מה זה סל חובה לכל תלמיד.

גדעון סער: ואז מעל למה שהיא מספקת כחובה יכולה להיות דיפרנציאליות.

גדעון סער: אבל צריך להיזהר מאד מהתדרדרות למקום שבו בעצם יש התנערות של המדינה מחובתה לחינוך או חובות אחרים, והעברת הנטל באופן מעשי לרשויות המקומיות.

גדעון סער: זה דבר שהוא מאד מסוכן, גם אם בשלב הראשון אפשר להצמיד לזה מראית עין, שהיא כאילו נראית טוב, שחזקים מקבלים פחות וכדומה.

גדעון סער: זו סוגיה.

גדעון סער: אם יום אחד יתקיים דיון, ואני מבין שיתקיימו, אני מכיר את זה היטב.

ראובן ריבלין: מאה אחוז.

ראובן ריבלין: עמדת משרדך הובאה בצורה ברורה ביותר פה.

גדעון סער: - - אני עשיתי תקצוב דיפרנציאלי כשר חינוך אבל תמיד מעבר לדברים היסודיים שהייתי צריך לבחור איפה לשים את המשאבים, שמתי אותם בפריפריות.

גדעון סער: שמתי אותם ברשויות חלשות אבל אף פעם לא ליצור תקדימים שאנחנו מאד נצטער עליהם בהקשר של חובת המדינה לחינוך או לשירותים אחרים שהם חיוניים.

גדעון סער: אני מציע שמנהל מנהל האוכלוסין ידבר.

ניסן סלומינסקי: תודה לשר.

<מרדכי כהן: (באמצעות מצגת) אדוני היושב ראש, השר, חברי כנסת, אני מתנצל.

<מרדכי כהן: מנכ"ל משרד הפנים נמצא בוועדת חוץ וביטחון.

<מרדכי כהן: כפי שהשר הציג, אני אתן תמונה כללית ואז, לפי התחומים, נעבור לאנשי המקצוע במשרד.

<מרדכי כהן: כפי שאתם רואים, תקציב משרד הפנים לשנת 2013-2014 כולל ביחס לתקציב 2012, לא חל שינוי משמעותי.

<מרדכי כהן: רשויות מקומיות, שזה סך התקציב והרשויות המקומיות.

<מרדכי כהן: זה אומר מענקי האיזון, התמיכות השונות, רזרבת שר, זה המרכיב הראשון.

<מרדכי כהן: רואים שם את ההערה שזה 73% מסך התקציב.

<מרדכי כהן: הכוכבית שם זה בעצם ההסבר לשינוי מתקציב 2012, שזה בעיקר אותם קיצוצי רוחב.

<מרדכי כהן: ציינו פה את הכבאות מכיוון שפה מדובר בשינוי משמעותי.

<מרדכי כהן: זה כבר לא חלק מפעילות המשרד ולכן, יש הבדל.

<מרדכי כהן: תקציב התפעול, כמובן, זה כל ייתר התקציב במשרד שהוא לא המנהלים המקצועיים, שכר, ההוצאות, תקורות, היחידות היותר קטנות.

<מרדכי כהן: גם פה, כפי שאתם רואים, יש שתי כוכביות קטנות, שזה בעצם מסביר את התוספת בגין המאגר הביומטרי, שצוין אתמול.

<מרדכי כהן: הבחירות המוניציפאליות, השר התייחס לזה.

<מרדכי כהן: פה מדובר בשינוי משמעותי היות ויש לנו שתי פעימות, גם המסה הגדולה 191 רשויות וגם המועצות האזוריות - -

באסל גטאס: אתה יכול להסביר את ההבדל בין ה-2.8 - -

<מרדכי כהן: כן.

<מרדכי כהן: 2.8 זה תקציב האיזון, מענק האיזון.

<מרדכי כהן: 3.6 זה ייתר הדברים.

<מרדכי כהן: יש גם 100 מיליון שקל רזרבת שר, יש מענקי פיתוח.

<מרדכי כהן: סך ההשקעה ברשויות המקומיות זה מה שאתה רואה.

<מרדכי כהן: מנהל התכנון ורשות האוכלוסין, שתוצג בהמשך.

<מרדכי כהן: אפשר לעבור שקף.

<מרדכי כהן: בשקף הזה, בעצם, אלה הנקודות שהשר כבר התייחס אליהן, נקודת ההתחלה שהיתה בעייתית מאד וההישגים שהושגו.

<מרדכי כהן: לא מילאו את כל החסרים אבל השאירו אותנו במצב דומה ומנעו את אותה התדרדרות שהשר התייחס.

<מרדכי כהן: זה מפורט פה, מענק האיזון, שהתחלנו מ-2.4 מענקי הפיתוח שתוקצבו 0.

<מרדכי כהן: הבראה 0 והמסגרת הדו-שנתית ל-13,14 עם 259 מיליון שקלים.

<מרדכי כהן: רזרבת שר, שפה אני חייב לומר בצורה מאד ברורה, בהתייחס לדברים שנאמרו, מדובר פה בנוהל סדור.

<מרדכי כהן: השנה גם השר חידש חידוש ויצאו הנחיות מאד ברורות לרשויות המקומיות על דגשים מראש שמיועדים.

<מרדכי כהן: לכן, זה גם שקוף, גם בנוהל וגם על פי דגשים שהופצו לכלל הרשויות, וזה חידוש.

<מרדכי כהן: הנגשת מבני ציבור.

<מרדכי כהן: אני רק אציין פה - -

נחמן שי: זה לא היה ככה?

<מרדכי כהן: לא, זה חידוש של השר הנוכחי.

<קריאה: אבל יש גם מה שנקרא "מענקי שר".

זהבה גלאון: אבל התקנה שמאפשרת לשר לחלק את התקציבים ברזרבת שר עדין קיימת.

גדעון סער: נכון, זו תקנה מצוינת.

גדעון סער: - -

זהבה גלאון: המבקר אמר עליה שהיא צריכה להתבטל.

גדעון סער: - - אני חלוק על כל מי שחושב שהיא לא נכונה.

גדעון סער: - -

זהבה גלאון: אתה חלוק עלי.

גדעון סער: אני יכול להיות חלוק גם עליך, זה גם לא תקדים.

ניסן סלומינסקי: רגע, זה היסטוריה בוועדה.

גדעון סער: אני מודיע לך, גברתי, יושבת ראש מר"צ, שאם היו אזרחי ישראל מתפתים לתת לך את האמון ואת היית שר הפנים, אני לא חושב שיש סכנה כזאת אבל לצורך הדיון התיאורטי - -

זהבה גלאון: תתפלא.

זהבה גלאון: אדוני השר, מי כמוך יודע שהגלגל מסתובב.

זהבה גלאון: מי כמוך יודע שהוא מסתובב מהר אז אתה יודע...

יצחק כהן: ומסתובב מהר, זהבה.

אחמד טיבי: אגב, בשבילך היא מנהיגת מר"צ - -

זהבה גלאון: תודה חבר הכנסת טיבי.

גדעון סער: אני רוצה להגיד לחברת הכנסת גלאון, שאם היא היתה בתפקידי או אם היא היתה בתפקיד שר, היא היתה מחפשת את אותם מקומות שיש שיקול דעת לשר, שהוא יכול לתת מענה למצוקות אדירות של רשויות מקומיות שהן גם ייחודיות.

גדעון סער: לא הכל נופל - -

יעקב ליצמן: למה אין את זה למשרדים אחרים?

יעקב ליצמן: למשל משרד הבריאות

באסל גטאס: השאלה אם יש קריטריונים או אין קריטריונים.

זהבה גלאון: אין קריטריונים.

זהבה גלאון: - - עם כל הכבוד - -

ניסן סלומינסקי: רבותי, לא כך.

גדעון סער: קודם כל, אתם לא מקשיבים וזאת בעיה.

גדעון סער: אם הייתם מקשיבים למנהל מינהל שלטון מקומי, הייתם שומעים שהיו דגשים מיוחדים שהוצעו, וזה לא תמיד היה.

גדעון סער: זה דבר שאני ביקשתי שיהיה, שיצא מכתב שנותן דגשים מסוימים.

גדעון סער: למשל, אני אתן לכם דגשים שאני ציינתי באותו חוזר מנכ"ל מ-9 ביוני 2013:

גדעון סער: שילוב עולים בקהילה, חוסר הכנסות, שיפוי על הוצאות בגין צרכי ביטחון, שינוי במדד סוציואקונומי.

גדעון סער: אתם יודעים שרשות שהיא זזה מ-5 ל-6 בסוציואקונומי, היא באותו רגע מפסידה במקום אחר והיא לא ערוכה לזה.

גדעון סער: היא השתפרה אבל באותו רגע, מבחינה כלכלית, היא נמצאת במקום אחר.

גדעון סער: אז אתה חייב את הגמישות - -

יעקב ליצמן: עולים כבר היה, אדוני השר, לפני 20 שנה.

גדעון סער: בהזדמנות אני אתייחס למה שקיים.

גדעון סער: התקנה שקיימת שם, אין לה שום קשר לקליטת עולים.

גדעון סער: אני אסביר לך: לפי זה, רמת השרון היא עיר קולטת עליה.

גדעון סער: אני מדבר על ערים שבאמת קולטות עליה, שמתמודדות עם זה וכתוצאה מזה, מתמודדות עם צרכים יותר גדולים בתחום החינוך ובתחום הרווחה וכדומה.

גדעון סער: אז אמרתי, שינוי במדד סוציואקונומי לרשות.

גדעון סער: אין בשום מקום מנגנון אבל אותה רשות שמאבדת באותו רגע סכומים אחרים במענקים, איך - -

ניסן סלומינסקי: זה אנטי עידוד להשתפר.

גדעון סער: נכון.

גדעון סער: אז אנחנו רוצים - -

ניסן סלומינסקי: לא כדאי להשתפר.

גדעון סער: מאפיינים ייחודיים שלא ניתן עבורם שיפוי כגון: אקלים קיצוני, התמודדות עם שב"חים, הוצאות חריגות בגין מרחק בין ישובים.

גדעון סער: נתנו כמה פרמטרים, זו לא רשימה סגורה אבל נתנו כמה פרמטרים שאנחנו נסתכל על הרשויות אבל באופן כללי, הגמישות היא דבר מאד מאד חשוב.

גדעון סער: אני מודיע בצורה הברורה ביותר, זה שיש שיקול דעת, זה לא שרירות לב, זה לא גחמה.

גדעון סער: לא יקבלו הרשויות העשירות, לפחות בקדנציה הזאת - -

נחמן שי: זה נתון לביקורת?

זהבה גלאון: בקדנציה הקודמת - -

גדעון סער: - - לפחות בקדנציה הזאת.

גדעון סער: בקדנציה הזאת יקבלו אותן רשויות חלשות, שאני אחפש איך לעזור להן.

גדעון סער: אני אחפש מתחת לאדמה איך אני יכול לתת לרשויות לרבות במגזר הלא יהודי - -

זהבה גלאון: אפשר לתת נתונים על הקדנציה הקודמת?

נחמן שי: השאלה אם זה נתון לביקורת.

באסל גטאס: בדיוק.

באסל גטאס: תקרא את דוח מבקר המדינה על הענין ותגלה שבת ים קיבלה 28 מיליון שקל שנתיים רצוף ללא שום הסבר.

ניסן סלומינסקי: רבותי, זה לא ילך כך.

זהבה גלאון: אבל זו סוגיה מהותית.

זהבה גלאון: אני רואה שהשר רוצה להתייחס לסוגיה הזאת אז אשאל אותו כמה שאלות כדי שהוא יוכל להשיב.

ניסן סלומינסקי: אני יודע, הכל מהותי, רבותי.

זהבה גלאון: אני רואה שהשר רוצה להתייחס לסוגיה הזאת אז אני אשאל אותו כמה שאלות כדי שהוא יוכל להרחיב.

גדעון סער: אני מסיים ואני מעביר את רשות הדיבור - -

באסל גטאס: זה לב הענין.

באסל גטאס: זה מאות מיליוני שקלים.

ניסן סלומינסקי: תהיה לכל אחד זכות דיבור והוא יוכל - -

גדעון סער: - - מענקי האיזון מחולקים על פי נוסחאות, אז שם אין - -

זהבה גלאון: זה כבר שיקול דעת של השר בפעם הקודמת.

גדעון סער: לא נכון, זה לא נכון.

גדעון סער: ודבר שני, בשביל מה - -

זהבה גלאון: החלפנו שר?

גדעון סער: - - בכדי לשפר את הדברים.

זהבה גלאון: נכון, אתה צודק ולכן אני רוצה להעיר כמה הערות, כדי שתיקח לתשומת לבך.

ניסן סלומינסקי: יהיה לך אבל ניתן לו רק להמשיך ואחר כך - -

ראובן ריבלין: דרך אגב, היה שר משינוי-מר"צ, כשהיו מאוחדים, שאמר שצריכים לעזור רק לעיריות החזקות - -

זהבה גלאון: בגלל זה הוא לא אתנו יותר, אדוני.

ראובן ריבלין: זה בסדר, אז בשביל זה השר סער פה.

זהבה גלאון: מבחינתי הוא לא אתנו.

ראובן ריבלין: הוא אמר שצריך לעזור רק למי שיכול לעזור לעצמו וכל השאר זה בזבוז כסף.

ניסן סלומינסקי: רבותי, בסוף לא יהיה זמן לשאול שאלות והוא לא יוכל לענות.

ניסן סלומינסקי: תמשיך.

<מרדכי כהן: כאן אתם רואים בעצם את התמונה הכללית של תקציב משרד הפנים לפי הפילוח, כאשר ברור מאוד שמרבית התקציב היא כמובן ישירות לרשויות המקומיות, וכפי שראיתם בחלקים האחרים.

<מרדכי כהן: פה זה הפירוט של הרשויות המקומיות עצמן, אותו סעיף 18.

<מרדכי כהן: כפי שאתם רואים, התקציב המרכזי מתקציב הרשויות המקומיות זה אותו תקציב איזון וזה הפירוט של המענקים השונים כאשר תכניות ההבראה הן 7%.

<מרדכי כהן: בעבר התקציב הזה היה גדול יותר והצמצום מראה על אותו שיפור שהשר הציג קודם.

<מרדכי כהן: בעצם פחות רשויות נדרשות לאותו תקציב כי הן הגיעו לאיזון, ומענקי הפיתוח, ואנחנו נראה את זה בהמשך, שלצערנו הרב, ביחס לתקציב שהיה לפני עשור חל קיצוץ של כ-50% ממנו וזה גם יוצר איזו שהיא מצוקה ברשויות המקומיות אבל כפי שנאמר קודם, התחלנו את התקציב הזה בטיוטה עם אפס והתקציב של שנה שעברה, השנה הקודמת - 2012 נשמר, כ-280 מיליון שקלים.

<מרדכי כהן: להערות שהוערו קודם לגבי תקציב האיזון, אפשר להמשיך האלה כי אני רוצה להראות את הפריסה: - -

יצחק כהן: לפי איזו נוסחה זה?

יצחק כהן: גדיש?

יצחק כהן: סוארי?

<מרדכי כהן: גדיש, גדיש מלא.

<מרדכי כהן: פה אתם רואים את הפריסה מ-2002 עד 2014.

<מרדכי כהן: ב-2002 ההתייחסות היתה לנוסחה אחרת אז הדיוק מתחיל מ-2005.

<מרדכי כהן: ברור שהמעבר מסוארי לגדיש, המשמעות שלו היתה לפצות את הרשויות בגין הפער בין הכנסות להוצאות, תוך דגשים מיוחדים על הנושא הסוציואקונומי.

<מרדכי כהן: ואם אנחנו רואים את ההתפתחות השנתית של התקציב, זה אומר שבשנת 2013 חסרים אותם 220 מיליון שקל.

<מרדכי כהן: על פי ועדה ציבורית שהוקמה וניסחה את הנוסחה, הנוסחה הזאת, דרך אגב, ביחס להערה שהוערה קודם, שקופה ונמצאת באתר האינטרנט.

<מרדכי כהן: כל גזברי הרשויות המקומיות שולטים בה.

<מרדכי כהן: לא לחינם יש הנחיה מקצועית במסגרת התקציב להניח בצד כ-20 מיליון שקלים כל שנה לתיקונים בגין אותן טעויות שנוצרות או אותם חישובים לא מדויקים בגין שליטה מלאה של גזברים.

<מרדכי כהן: אנחנו נערכים לזה ויש את אותו תקציב.

<מרדכי כהן: לכן, זה קצת תמוה כי זה שקוף לגמרי.

<מרדכי כהן: אז לפי ההתפתחות של תקציבי האיזון אכן זה 2.8 וזה לא בבסיס רק 2.4 אבל חסרים 220 מיליון שקלים בתקציב 2013, כפי שאתם רואים.

<מרדכי כהן: ביחס להערה שהוערה קודם על הדרמה הגדולה זה שנים 2003-2004, אתם רואים את המשבר הגדול ואת הפער שהיה.

באסל גטאס: איך מטפלים בחוסר הזה?

גדעון סער: בין היתר על ידי טיפול בחוסר, על ידי זה שנותנים ליותר חלשים.

גדעון סער: איך מטפלים?

גדעון סער: נאבקים.

זהבה גלאון: פעם, כשהיית שר חינוך עשית שביתות.

גדעון סער: החוסר היה מ-2.4 ל-3.02 ועכשיו החוסר הוא מ-2.8 ל-3.02 - -

באסל גטאס: אז תוציא את זה, תוריד את זה מהתקציב - -

גדעון סער: רבותי, ההנחיה שלי בפני אנשי משרדי היתה להציג את הדברים בצורה מלאה לוועדה.

גדעון סער: מה שיש ומה שחסר לטעמנו.

ניסן סלומינסקי: מה שהוא מתכוון שאחר כך, כשתהיה לו זכות דיבור, יכול להיות שיש לו רעיון אחר איך לחלק את התקציב.

ניסן סלומינסקי: השר ישמע את זה - -

גדעון סער: גם הוא יכול להיות שר, אנחנו חיים במדינה דמוקרטית.

גדעון סער: הוא צריך רק לקבל את אמון הציבור.

ראובן ריבלין: השר בא בפני הכנסת כדי שאולי הכנסת תוכל לעזור לו בדיונים על התקציב.

<מרדכי כהן: ברשותכם, תקציבי הפיתוח שהוזכרו קודם, 280 מיליון שקלים בשנת 2013 וגם בשנת 2014, ציינתי את זה קודם, כפי שאתם רואים לפני עשור, ב-2002-2003 זה היה כחצי מיליארד שקלים בשנה.

<מרדכי כהן: בשנים האחרונות זה נשמר בסדרי גודל דומים.

<מרדכי כהן: אלה תקציבים שמאד חשובים לרשויות המקומיות כי למעשה התקציב הזה שגם הוא, על פי קריטריונים, מחולק שקוף לרשויות המקומיות לצרכים מיוחדים.

<מרדכי כהן: גם פה יש נוהל מאד ברור ויש דגשים שמתפרסמים לרשויות המקומיות והפלא ופלא, לפחות חלק מהם החובה זה על פי החלטות ממשלה כמו בטיחות, הנגשה.

<מרדכי כהן: דברים שהרשויות מחויבות לטפל בהם במסגרת האחריות של ראש הרשות וזה המקור התקציבי לכך.

גדעון סער: גם פה אנחנו נבחן את האפשרות, אני רוצה להגיד את זה בזהירות, שנבחן את האפשרות לתת יותר לפחות כי תקציבי הפיתוח מחולקים ונפרסים מאד דק.

גדעון סער: לתת יותר לפחות רשויות דהיינו, לכאלה שיותר נזקקות.

נחמן שי: עברת כבר את סעיף הבירה - - -

<מרדכי כהן: מענק הבירה.

נחמן שי: מה גודלו השנה פחות או יותר?

<מרדכי כהן: כ-180 מיליון שקלים.

<מרדכי כהן: פחות או יותר אותו דבר.

ניסן סלומינסקי: ניתן לכם עוד מעט לדבר.

ניסן סלומינסקי: שכל אחד ירשום לו את ההערה.

<מרדכי כהן: אלה סעיפי התקציב שהם לא רשויות מקומיות.

<מרדכי כהן: הפירוט של 0.6, מה שראיתם קודם והדברים הנוספים, הפירוט, כפי שהשר אמר, הוא ביקש שהכל יהיה שקוף אז אתם רואים פה את הפירוט.

<מרדכי כהן: אגף עדות לא יהודיות, ביומטרי, שזה התוספת, היחידה הארצית לפיקוח על הבניה.

<מרדכי כהן: הנהלת המשרד זה הוצאות התפעול והחידוש, זה אותם 336 מיליון בגין הבחירות שהזכרנו פה.

<מרדכי כהן: תקציב הבחירות המוניציפאליות: פה יש פירוט לתקציב עצמו וכפי שאתם רואים, 65% הוא למימון מפלגות, וזה הנתון החשוב בעוגה הזאת שלפניכם.

<מרדכי כהן: נמשיך אם השר ירצה להתייחס לזה.

גדעון סער: דיברנו על זה.

גדעון סער: בעצם אני, יחד עם ראשי הרשויות אבו-באסמה, שהזכיר חבר הכנסת זחאלקה, אנחנו עומדים בעצם על 4 ועדות ממונות, החל מהבחירות שיתקיימו בסוף השנה הזאת.

<מרדכי כהן: נמשיך – תקציב החירום, אם יהיה צורך, יושבת פה ליאת והיא תפרט.

<מרדכי כהן: מה שחשוב לשים לב בשקף הזה שלמעשה, בגין החלטת ממשלה היה תקציב משמעותי בעיקר להצטיידות, לא רק, והתקציב הזה לא קיים בתקציב 2013 ולכן הפער.

<מרדכי כהן: ישנה החלטת ממשלה של "מלון אורחים", שיש לה מקור תקציבי אבל בהמשך, כשנראה את החסרים, נראה שלמרות החלטת הממשלה בהעמדת התקציב עדין יש חוסר של כ-12 מיליון שקלים כדי לספק את כל הצרכים בגין אותה החלטה "מלון אורחים" למקרה חירום.

אראל מרגלית: תסביר מה זה "מלון אורחים"?

<מרדכי כהן: זה אותו נוהל במקרה חירום, שצריך לנייד אוכלוסיות שערים צריכות לקלוט, שמסדיר את תפקוד הרשויות המקומיות במצב חירום.

<מרדכי כהן: לגבי רשות האוכלוסין, אמנון בבקשה.

ניסן סלומינסקי: אנחנו רוצים לקדם בברכה את מנכ"ל המשרד שהצטרף אלינו.

<אמנון בן עמי: תקציב הרשות לאוכלוסין והגירה הוא כ-600 מיליון שקלים.

<אמנון בן עמי: יש לנו הסכם עם יחידת התקציבים לגבי 2013-2014.

<אמנון בן עמי: התקציב מחולק לחמישה נושאים גדולים אצלנו ברשות, במנהל האוכלוסין: הפרויקט הביומטרי, מנהל אכיפה וזרים, מנהל ההיתרים למעסיקים וזרים וביקורות גבולות.

<אמנון בן עמי: ככלל, בהתאם להסכם הזה שהגענו אתו לאוצר, אין בעיות מיוחדות בשלב הזה שאני יכול לומר עליהן כעת.

<אמנון בן עמי: אנחנו שוקלים במהלך 2013-2014 לפרוס יותר את השירות לציבור בלשכות מנהל אוכלוסין ובהתאם לכך, אנחנו ניכנס לדיון עם אגף התקציבים, איך באמת אפשר לעשות את השירות פרוס על פני יותר נקודות.

<אמנון בן עמי: זה כמובן מתקשר גם לפיילוט הביומטרי אבל לא רק כי לשכות מנהל אוכלוסין נותנות שירות חוץ מזה.

<אמנון בן עמי: אלה סך הכל הנתונים.

<אמנון בן עמי: אין לנו בשלב הזה, כרגע, מצוקה שאין לה מענה אבל כמו שאמרתי, הרחבת השירות לציבור בהמשך והתמודדות עם תופעת המסתננים, שכנראה עליה נצטרך לבקש תוספת נוספת אבל לא בשלב הזה.

ניסן סלומינסקי: תודה.

גדעון סער: בנקודות שאני הצגתי, אדוני היושב ראש, של צרכים שאין להם מענה או לפחות אין להם מענה מלא בתקציב הקיים, התייחסתי לתקציבי האיזון ותקציבי הפיתוח.

גדעון סער: הנגשת מבני ציבור שהכנסת קבעה לשנת 2018, אז בוודאי שבתקציב 2015 אנחנו נרצה ונפעל שיהיה שיפור באותם סכומים ראשוניים שהוקצו בתקציב 2013-2014.

גדעון סער: אבטחת ראשי רשויות - דיברתי, תקציב פס"ח, ששייך לנושא החירום - אנחנו מתייחסים לדברים האלה גם כאורגנים של דברים שנבוא ונתבע אותם בדיון התקציבי הבא.

גדעון סער: כמובן שאם ועדת הכספים תוכל לסייע לנו בתקציב 2013 ו-2014 בכל אחד מהנושאים - -

ראובן ריבלין: לא בטוח שלא נצטרך להסתייע גם ב-2015.

גדעון סער: - - אני נותן למשל לדוגמה, הדוגמה שאני מאד שלם אתה היא נושא אבטחת ראשי רשויות, בהנחה שלא נגיע לסיכום.

גדעון סער: מדוע?

גדעון סער: כי בסיכום התקציבי שלנו מול האוצר הנושא לא נכלל.

גדעון סער: אמרנו שאנחנו נותנים לעצמנו 30 יום מיום החלטת הממשלה, שהיתה ערב חג השבועות, להגיע להבנה.

גדעון סער: לא הגענו להבנה, אז אני מניח שאם אני אחוש קושי בלהגיע, ולא תמיד אני מרגיש את זה, אבל אם יהיה לי קושי להגיע לתוצאה שאני רוצה להגיע אליה - -

יעקב אשר: תחוש מאוים.

יעקב אשר: ..

גדעון סער: - - אני אפנה ליושב ראש ועדת הכספים ואני אבקש סיוע.

ניסן סלומינסקי: זאת באמת סיטואציה מאד מיוחדת שיש ראש ממשלה ממפלגה אחת, שר אוצר ממפלגה אחרת וועדת כספים ממפלגה שלישית - -

זהבה גלאון: תסמוך על האופוזיציה.

זהבה גלאון: נראה לי שמשם יבוא - -

גדעון סער: התמודדנו בחיים עם מצבים יותר מורכבים.

ניסן סלומינסקי: - - אני אומר שזאת סיטואציה מעניינת.

זהבה גלאון: מה זה מעניינת?

זהבה גלאון: על זה אנחנו מקטרים.

זהבה גלאון: ..

ראובן ריבלין: אם האופוזיציה יכולה לעזור, אני מצטרף לאופוזיציה.

זהבה גלאון: ברור.

זהבה גלאון: עוד לא הבנת את זה, רובי, שהאופוזיציה היא זו שעושה את זה?

ניסן סלומינסקי: הבעיה הגדולה זה החוקים שמעבירים והממשלה מטילה על הרשויות אחריות ואחריות אבל בלי כסף, מה שנקרא.

ניסן סלומינסקי: אבל בואו, אנחנו פרצנו.

ניסן סלומינסקי: האם נגמרה ההצגה?

<מרדכי כהן: כן.

ניסן סלומינסקי: אוקי.

ניסן סלומינסקי: אז מה שנעשה עכשיו זה שחברי הכנסת שנרשמו פה, אם ישנם אורחים - -

גדעון סער: ראש מנהל תכנון רוצה להוסיף משהו?

<קריאה: לא.

ניסן סלומינסקי: שוב, אני מבקש מהשר ואנשיו: תרשמו את השאלות והתשובות שיינתנו אחר כך.

ניסן סלומינסקי: כדי שנוכל להספיק, אנחנו מגבילים את הדוברים ל-3 דקות, ואנחנו מתחילים בחלק הנעים, שעון החול.

ניסן סלומינסקי: אם זה יעזור, נישאר אתו ולא נעבור לשעון המעצבן.

ניסן סלומינסקי: יש לנו משהו יותר מעצבן, אם אנשים לא עומדים בזמנים זה מצפצף.

ניסן סלומינסקי: ניתן שעון חול, 3 דקות.

ניסן סלומינסקי: ראשון הדוברים ליצמן ולאחריו רבי יצחק כהן.

יעקב ליצמן: תודה אדוני היושב ראש.

יעקב ליצמן: אני דווקא מברך על הביומטרי, אני חושב שזה לא רע.

זהבה גלאון: אנחנו חושבים אחרת.

זהבה גלאון: ..

יעקב ליצמן: בגלל זה את מר"צ ובגלל זה יש לי יותר מנדטים בכנסת.

ניסן סלומינסקי: חבר'ה, פיצול בקבוצה.

ניסן סלומינסקי: זהבה, כבר יש פיצול בקבוצה?

זהבה גלאון: זה מאד מדאיג אותי.

יעקב ליצמן: תקשיבו טוב: אני דווקא רוצה לתקוף את משרד הפנים.

יעקב ליצמן: אני משתמש במילה "לתקוף" כי אני מדבר על זה לפחות מהקדנציה הראשונה שלי כיו"ר ועדת הכספים.

יעקב ליצמן: למה לא עושים את הבחירות אלקטרוניות?

יעקב ליצמן: בכל מדינות העולם עושים את זה והמדינה היחידה שאני עדין זוכר זו רואנדה או קונגו, אני לא יודע.

יעקב ליצמן: אפילו באיראן יש אלקטרונית.

יעקב ליצמן: למה אנחנו, בבדיקה שעשיתי בפעם האחרונה לפני 10 שנים ויותר, אז היה חיסכון של 21 מיליון שקל.

יעקב ליצמן: היום זה בטח 50 מיליון שקל.

יעקב ליצמן: למה אנחנו צריכים את הפתקים, למה אנחנו צריכים את כל השטויות בעולם.

יעקב ליצמן: למה צריך לחכות עד 03:00 בבוקר?

יעקב ליצמן: אפשר לעשות את זה ומשום מה, בכל פעם שאני מדבר על זה ודיברתי על זה הרבה כיושב ראש, זה מתעכב.

יעקב ליצמן: עכשיו כשבטח - -

גילה גמליאל: עם הניסיון שלנו בליכוד?

גילה גמליאל: - - -

ניסן סלומינסקי: ליצמן, יחרימו אותך - - מה יקרה בין 2 ל-4, שלכוהנים אסור להסתובב ברחובות.

ניסן סלומינסקי: מה יהיה אז אם זה יהיה אלקטרוני?

בועז טופורובסקי: אתה כל כך צודק, כי אז זה יפגע בבירוקרטיה.

בועז טופורובסקי: זה מה שיהיה.

בועז טופורובסקי: אתה צודק.

יצחק כהן: זהבה, - -

יעקב ליצמן: - - אני עומד על זה - -

גילה גמליאל: הנה, לא צריך ביומטרי.

גילה גמליאל: הוא הקדים אותך, ליצמן.

בועז טופורובסקי: תבקש לשמוע את דעת ועדת הבחירות, תראה מה הם יגידו לך.

ניסן סלומינסקי: רק רגע רבותי, אבל זכות הדיבור היא של יעקב ליצמן.

ראובן ריבלין: כבר ב-99 הוועדה חליטה, השופט מצא.

יעקב ליצמן: עכשיו, על תקציב הבחירות, בעצם רובי - -

ראובן ריבלין: לא, הטענה שאני אומר זה שמה שאתה אומר אני אומר.

יעקב ליצמן: - - בתקציב הבחירות של העיריות אין ועדת בחירות מרכזית.

יעקב ליצמן: למה?

יעקב ליצמן: אם צריך, צריך גם לעיריות.

יעקב ליצמן: אם לא צריך, גם למרכזי לא צריך.

יעקב ליצמן: תחליטו.

יעקב ליצמן: או שצריך דיון מיוחד בוועדת הכספים על תקציב הבחירות, אז בואו נעשה את זה גם לעיריות.

יעקב ליצמן: אם לא צריך, אז בואו נבטל גם שם.

יעקב ליצמן: צריך לאחד את זה.

בועז טופורובסקי: אני תומך בכזה דיון דרך אגב.

יעקב ליצמן: אני שמח שבינתיים אתה תומך בהכל.

יעקב ליצמן: אני אתחיל לדאוג.

יעקב ליצמן: הייתי רוצה לשמוע גם את כל המפלגות שלא עברו את אחוז החסימה, וזה תקציב משרד הפנים, נכון?

יעקב ליצמן: הבחירות זה חוזר אליכם או למרכזי?

יעקב ליצמן: זה חשוב לי מאד - -

גדעון סער: אני לא חושב שזה חוזר אלי.

ראובן ריבלין: זה חוזר לקופת המדינה, אם בכלל.

ראובן ריבלין: יש תביעות.

ראובן ריבלין: כסף עוד לא ראינו מזה.

גדעון סער: אני לא מכיר את זה, אני פשוט סומך על מה שרובי אומר.

ניסן סלומינסקי: אבל יש מפלגות שלא עברו את אחוז החסימה ויש להן הרבה כסף.

זהבה גלאון: הן גם מעבירות את הכסף הזה למפלגות בהקמה.

יעקב ליצמן: אני רוצה להמשיך ברשותכם: העלאות המסים החריגות שאתם מאשרים.

יעקב ליצמן: למה?

יעקב ליצמן: בסוף השנה בדרך כלל מתחילות הודעות של משרד הפנים לוועדת הכספים.

יעקב ליצמן: זה לא צריך אישור של ועדת הכספים?

יעקב ליצמן: אני מתפלא גם על זה.

יעקב ליצמן: למה?

יעקב ליצמן: כי אם אנחנו צריכים לאשר את זה בכלל, את העלאת המסים וארנונה, - -

<קריאה: - - -

יעקב ליצמן: ארנונה, בטח.

יעקב ליצמן: אתה לא במע"מ עדין.

יעקב ליצמן: הקטע של החריגים, זה לא בא מאישור ועדת הכספים.

יעקב ליצמן: אנחנו לא מאשרים את זה.

יעקב ליצמן: למה? ב.

יעקב ליצמן: אני בכלל נגד זה.

יעקב ליצמן: מה שקורה כאן הוא ככה: מטילים על אנשים מסים, ארנונה, אחר כך באים בסוף שנה כי יש סמכות לשר, ואני לא חולק על הסמכות אבל אני חולק על עצם הדבר שפתאום נותנים רשימה - -

גדעון סער: בדיעבד אתה אומר.

יעקב ליצמן: לא רק בדיעבד.

יעקב ליצמן: אם זה מדיניות המסים של ארנונה, אז זה בארנונה.

יעקב ליצמן: אם זה לא בארנונה, אז למה יש חריג?

יעקב ליצמן: זה לא יכול להיות ולא יעלה על הדעת למשל ששר האוצר יבוא בסוף שנה ויגיד: מע"מ, רגע אחד, אני צריך עוד איזה פסיק אחוז.

יעקב ליצמן: זה לא רציני.

יעקב ליצמן: עכשיו, קראתי בספר התקציב, כתוב על ארנונה לבתי קברות ולמתים.

יעקב ליצמן: זה קיים עדין?

גדעון סער: לא בטוח שאני יכול לענות על זה.

יעקב ליצמן: אולי נקרא למתים ונשאל אותם.

נחמן שי: למה אתה לא יכול לענות?

גדעון סער: לדעתי אתה צריך להפנות את השאלה לשר האוצר.

גדעון סער: בספר מופיע התיקון הזה?

יעקב ליצמן: מופיע בספר.

ניסן סלומינסקי: נדמה לי שהחריגו את זה.

ניסן סלומינסקי: נדמה לי שהוציאו את זה.

גדעון סער: הוציאו את זה אז הוציאו את זה.

ניסן סלומינסקי: ברגע שהוציאו את זה מחוק ההסדרים הסיכוי שזה יעבור שואף לאפס.

יעקב ליצמן: עכשיו אני שואל שאלה ב': האם באותו סעיף כתוב גם ביטול פטור לבתי כנסת?

יעקב ליצמן: בספר התקציב שאני קורא, בעמוד 46: ביטול פטור מארנונה, בתי קברות ובמבנים שמשמשים לימודי דת.

יעקב ליצמן: האם זה כן בוטל או לא בוטל?

יעקב ליצמן: האם זה כן נשאר או לא נשאר?

ניסן סלומינסקי: בית כנסת שהוקם בו בית קברות בטח בוטל.

יעקב ליצמן: אני רוצה תשובות לדברים.

ראובן ריבלין: זה כתוב אבל הוצא.

גדעון סער: האם זה הוצא יחד עם - -

יעקב ליצמן: אני שאלתי על דת כרגע.

גדעון סער: אומר לי מנהל מנהל השלטון המקומי שזה הוצא.

יעקב ליצמן: לבתי קברות אני בטוח שיוציאו כי הם לא רוצים לשלוח אף גובה לבתי קברות.

יעקב ליצמן: אבל לבתי כנסת.

יעקב ליצמן: .. אני אשמח מאד לקבל תשובה על זה.

גדעון סער: אמר מנהל מנהל השלטון המקומי שזה הוצא.

גדעון סער: על בתי הקברות.

גדעון סער: שניהם.

גדעון סער: שניהם?

גדעון סער: אני שמח.

גדעון סער: עכשיו, חוק נהרי, יהיה מצב שאתם תאשרו לעיריות שירצו, אם יש עירייה שרוצה לתת שהאמא לא תצטרך לעשות ספונג'ה בבית ספר רק - -

גדעון סער: אני יכול לענות עכשיו או אחרי זה?

ניסן סלומינסקי: אני מציע שתענה לאחר מכן כי יהיו כאן הרבה שאלות.

ניסן סלומינסקי: השאלה הזאת תשאל כמה פעמים.

גדעון סער: אני יכול לענות על כל שאלה, השאלה אם אתה רוצה שאני יענה - -

ניסן סלומינסקי: לא, לא.

ניסן סלומינסקי: בסוף.

יעקב ליצמן: יש לי רק עוד שאלה אחת:

יעקב ליצמן: האם זה שראש הממשלה עשה בקדנציה הקודמת ול"ל שינה את כל התכניות, את כל התכניות.

יעקב ליצמן: מה זה עשה למשק או לא עשה כלום?

יעקב ליצמן: אני רוצה להבין.

יעקב ליצמן: בינתיים עברה שנה מאז שהוא עשה את זה, ממסיבת העיתונאים הדרמטית.

יעקב ליצמן: שנה אחת לו"לל, זה עשה משהו או לא עשה משהו?

יעקב ליצמן: זה הביא משהו?

נחמן שי: - - -

יעקב ליצמן: תאמין לי שגם הוא לא יודע איך קוראים לזה.

יעקב ליצמן: מה אתה רוצה ממני?

ראובן ריבלין: וד"ל זה מה שהיה פעם ול"ל.

ניסן סלומינסקי: רב יעקב, תודה.

ניסן סלומינסקי: זהבה ולאחר מכן רובי.

ניסן סלומינסקי: מספיק שאני אשים את השעון או צפצפה?

זהבה גלאון: אדוני, אני מתקתקת.

זהבה גלאון: אדוני היושב ראש, אדוני השר, קודם כל, אני רוצה לברך אותך על ההחלטה שהודעת כאן, שאתה מתכוון לשים את הפוקוס, אני כתבתי, על הרשויות היותר חלשות.

זהבה גלאון: אני חושבת שזאת החלטה מאד חשובה ואני רוצה לתת מספר נתונים לוועדה, לסבר את האוזן, מה היה כאן בקדנציות הקודמות טרם תקופתך.

זהבה גלאון: ולכן, הדברים שלי מתייחסים ל"טרם תקופתך" אבל אני רוצה לנסות להבין איך אתה, גם בהתייחס לדיון הקודם על הרזרבות, מה אתה מתכוון לעשות.

אחמד טיבי: - - -

גדעון סער: כל דבר בעולם מתחלק כך.

זהבה גלאון: אנחנו בדקנו את תקציב משרד הפנים, אדוני, וראינו שבשנת 2012 השר אלי ישי חילק 24% ממענקי משרד הפנים - -

יעקב ליצמן: לא השר, משרד הפנים.

זהבה גלאון: כן, אבל הוא היה השר הממונה.

יעקב ליצמן: זה לא שייך לשר, יש משרד שמחלק את זה.

יעקב ליצמן: למה את צריכה לנקוב בשמות?

יעקב ליצמן: את יודעת, אני ואלי ישי מאד בידידות, את יודעת את זה.

ניסן סלומינסקי: זה בדיוק הנקודה שלה, שהיא רוצה להגיד שזה לא המשרד אלא השר.

ניסן סלומינסקי: זה הנקודה.

זהבה גלאון: ברור.

זהבה גלאון: ולכן אני תכף פונה לשיקול הדעת של השר עצמו וחוץ מזה, חבר הכנסת ליצמן - -

ראובן ריבלין: ואז כל ראשי הערים ירוצו לגדעון ויאמרו לו: הנה, זהבה אמרה שזה השר.

ניסן סלומינסקי: אל תדאג.

ניסן סלומינסקי: קודם כל, אז הוא הרוויח שירוצו אליו.

ניסן סלומינסקי: מה הוא יגיד להם זה כבר סיפור נפרד.

ראובן ריבלין: גדעון לא צריך שירוצו אליו.

זהבה גלאון: אדוני, הם רצים אליו גם ככה.

זהבה גלאון: אפילו אני רצה אליו, כולם רצים אליו.

ראובן ריבלין: אני הולך אליו לאט לאט והכל בסדר.

זהבה גלאון: כן, הוא שר הפנים.

זהבה גלאון: אדוני, תרשה לי ברשותך, חבר הכנסת ליצמן.

זהבה גלאון: אני לא במקרה אומרת השר אלי ישי כי הוא היה השר הממונה והיה לו שיקול דעת לחלק את הכסף באופן שעכשיו אני רוצה לתת את הנתון איך הכסף הזה חולק.

זהבה גלאון: מה שאני אומרת חל על 2012, 2011 - -

יצחק כהן: זהבה, כל אנשי המקצוע זה אותם אנשי מקצוע נמצאים פה בחדר.

יצחק כהן: כולם פה.

ניסן סלומינסקי: רב יצחק, אי אפשר להפריע לזהבה.

זהבה גלאון: בסדר, אני עוד אפילו לא התחלתי.

זהבה גלאון: תאר לך מה תגיד בעוד שני משפטים.

ניסן סלומינסקי: לא, לא.

ניסן סלומינסקי: אי אפשר להפריע לזהבה.

ניסן סלומינסקי: באמת נו.

ניסן סלומינסקי: סיכמנו שהדובר ידבר וכל אחד יוכל לרשום ולהגיב אחר כך.

זהבה גלאון: אדוני, אני רוצה לשים דגש על הנתון: - -

יצחק כהן: - - -

זהבה גלאון: ממתי אני לא יכולה לדבר רצוף?

זהבה גלאון: מה קרה?

ניסן סלומינסקי: הוא מצטער שהוא התחלף אתך.

ניסן סלומינסקי: בהסכם לא היה שהיא תגיד מה שאתה חושב.

ניסן סלומינסקי: טוב, ברצינות, רבותי.

זהבה גלאון: אדוני, 24% ממענקי משרד הפנים הועברו לרשויות המבוססות ו-13% - -

גדעון סער: עוד פעם, עוד פעם.

זהבה גלאון: אדוני, 24% ממענקי משרד הפנים הועברו לרשויות המבוססות ו-13% ליישובי יהודה ושומרון.

זהבה גלאון: עכשיו, זה - -

יצחק כהן: מה זה עזר?

זהבה גלאון: - - זה חופש שיש - -

יצחק כהן: - - -

ניסן סלומינסקי: יצחק, מה נפל עליך היום?

זהבה גלאון: נו, חבר הכנסת כהן.

זהבה גלאון: רוצה לדבר בשמי?

זהבה גלאון: אדוני, אנחנו דיברנו קודם על רזרבת השר.

זהבה גלאון: עכשיו, יש לשר הפנים חופש, דיברנו על החופש.

זהבה גלאון: יש לו חופש לחלק כספים לרשויות המקומיות.

זהבה גלאון: הוא אמר קודם: "אני רוצה לשים דגש על הרשויות המוחלשות".

זהבה גלאון: בעיניי זה מאד בעייתי שלא אתה חידשת חידוש, כמו שנאמר כאן בנושא רזרבת השר ויש חוזר מנכ"ל.

זהבה גלאון: אבל עצם העובדה שיש תקנה כזאת - -

גדעון סער: תמיד היתה.

זהבה גלאון: אני יודעת.

זהבה גלאון: תמיד היתה ובוקרה בצדק על ידי מבקר המדינה.

זהבה גלאון: בוקרה על ידי מבקר המדינה התקנה הזאת.

זהבה גלאון: עכשיו, אני אומרת את זה בכל הרצינות: יש לי הרבה הערכה, הרבה כבוד לשר אבל מתברר שכשיש שיקול דעת כזה, שאין בצדו קריטריונים, אין קריטריונים ברורים.

זהבה גלאון: אני גם דרך אגב לא מצאתי את זה, חיפשתי איפה זה היה בתקציב ולא מצאתי.

זהבה גלאון: עכשיו, ברגע שאין קריטריונים ברורים למי מחלקים, הדבר הזה מאפשר פתח.

זהבה גלאון: הוא מאפשר פתח מאד מאד בעייתי.

זהבה גלאון: אני רוצה רק לסבר את האוזן מה היה כדי שהשר ידע לפעם הבאה: - -

אחמד טיבי: זהבה, לפני שאת ממשיכה לא הזכרת ישובים ערביים - -

זהבה גלאון: אז עכשיו אני רוצה: תסתכל למי חילקו את התקציב הזה מתוך אותה רזרבה: רשויות מקומיות חזקות שמשתייכות לאשכולות 6-10 לפי חלוקת הלשכה המרכזית לסטטיסטיקה.

זהבה גלאון: ישובים כמו: כפר ורדים, כוכב יאיר, להבים.

זהבה גלאון: כולם אשכול 9, קיבלו מענקים בגובה של 800 אלף, 300 אלף ו-250 אלף בהתאמה, שלא נדבר על 11 מיליון שקלים שהם כ-13% מסך המענק, זה מחולק ליישובי יהודה ושומרון.

זהבה גלאון: - -

גדעון סער: כפר ורדים, להבים ו - -?

זהבה גלאון: וכוכב יאיר.

זהבה גלאון: אשכול 9.

זהבה גלאון: ביהודה ושומרון 11 מיליון שקלים שזה 13% מסכום המענק.

זהבה גלאון: הסכום הזה גבוה פי 3 מחלקה של האוכלוסיה של יהודה ושומרון באוכלוסיה הכללית.

זהבה גלאון: ,

באסל גטאס: אבל זה ממענקי השר.

זהבה גלאון: רזרבת השר.

זהבה גלאון: אני מדברת על רזרבת השר.

זהבה גלאון: עכשיו, אנחנו מדברים על תקופה, שלא נדבר עכשיו על ישובים ערביים, אף אחד לא נכלל בזה.

זהבה גלאון: אנחנו מדברים על תקופה של - -

אחמד טיבי: אה, לא היו ישובים ערביים - -

<מרדכי כהן: ודאי שהיו.

<קריאה: אולי אלה כספי קואליציה.

ניסן סלומינסקי: טיבי, כשאומרים יהודה ושומרון זה אנחנו והשכנים שלנו.

אחמד טיבי: המשפט "הכל זמני" נאמר כבר?

זהבה גלאון: אדוני, מבקר המדינה מתח ביקורת - -

יצחק כהן: רגע, מה עם הערבים?

זהבה גלאון: 18% מזה חולקו ליישובים הערבים.

יצחק כהן: יותר ממתנחלים.

זהבה גלאון: אבל כמה מתנחלים יש וכמה ערבים?

אחמד טיבי: 18%.

אחמד טיבי: השיעור שלנו הוא פי 3.

אחמד טיבי: היה צריך להיות 62%.

ניסן סלומינסקי: מה?

ניסן סלומינסקי: אתם פחות או יותר 18% באוכלוסיה.

יצחק כהן: חרדים כמה?

זהבה גלאון: אין לי כאן את החרדים.

יצחק כהן: תגידי: חרדים אין לי.

יצחק כהן: שים לב, חרדים אין לה.

יצחק כהן: אפס.

זהבה גלאון: לא, לא אמרתי את זה אבל אני מסיימת, אדוני.

זהבה גלאון: קודם כל, מה שאני רוצה לשאול, האם למשל הרשויות האלה, שהכסף הועבר אליהם, שזה רשויות חזקות שלא נדרשו לאיזון תקציבי, האם ניתנה חוות דעת מקצועית של המשרד?

זהבה גלאון: מה נעשה בתקופה הזאת?

זהבה גלאון: יושבים כאן אנשים שהם גם מהקדנציה הקודמת.

זהבה גלאון: מה שאני רוצה לשאול, האם זה לא מעלה עכשיו איזו שהיא מחשבה, ואמנם השר אמר את דעתו קודם אבל אני רוצה לשאול האם זה לא מעלה איזו שהיא מחשבה, האם צריך להשאיר את החופש הזה, את שיקול הדעת הזה.

זהבה גלאון: אני בטוחה שרק שיקולים ענייניים יעמדו לנגד עיניו של השר אבל עצם האופציה הזאת שקיימת באופן הזה, האם היא לא פותחת פתח לעשות כל מיני שיקולים שהם שיקולים שעשויים להיות סקטוריאליים, פוליטיים?

זהבה גלאון: אולי זה שווה - -

ראובן ריבלין: חלילה.

זהבה גלאון: חלילה.

זהבה גלאון: ..

ניסן סלומינסקי: לא יעלה על הדעת.

זהבה גלאון: - - והאם, כיוון שיש לי הערכה רבה לשר, האם זה לא מחייב מחשבה נוספת בהשארת הסעיף הזה, השארת התקנה הזאת?

זהבה גלאון: אולי כדאי לקבוע קריטריונים שקופים לחלוקת התקציב?

זהבה גלאון: האם אפשר לקבל את התייחסותך לענין הזה?

זהבה גלאון: תודה.

ניסן סלומינסקי: תודה לך.

ניסן סלומינסקי: רובי ולאחר מכן איציק כהן.

ניסן סלומינסקי: אני מבקש באמת להקפיד על 3 דקות.

ראובן ריבלין: הואיל ויש לי 3 דקות, אני מבטיח לך שזו תהיה דוגמה.

ראובן ריבלין: הואיל ויש לי הערכה אליך, אני אומר לך פעם אחת שיש לי הערכה אליך ובזה נגמור את הענין כי אני בטוח במה שאני אומר.

ראובן ריבלין: לגבי נושא נוסף בחסרים מול צרכים, אנחנו לא יכולים לעזור ב-2 מיליארד שרשומים פה אבל אם מדובר ב-30 או 40 מיליון שהם דברים חשובים, אני חושב שהוועדה יכולה להירתם לענין זה.

ראובן ריבלין: עכשיו, אני רוצה לגעת רק בנושא אחד, בגלל קוצר הזמן, אדוני המנכ"ל.

ראובן ריבלין: הרבה מטלות אנחנו מטילים על האזרחים ועושים זאת בכך שהשלטון המרכזי מעביר את האחריות לשלטון המקומי.

ראובן ריבלין: האיש היחידי שעומד בין שתי הרשויות ומתעמת אתן הוא שר הפנים.

ראובן ריבלין: הדבר הזה מטיל חובה גדולה ואני רואה את התהליך הזה כבר במשך שנים רבות.

ראובן ריבלין: ההתנדבות ממש מעוררת ההתפעלות, אלטרואיזם ממש של הרשויות החזקות לטובת הרשויות החלשות התבררה שהיא באמת התנדבות על חשבון הציבור עצמו.

ראובן ריבלין: - -

יצחק כהן: - - קוראים לזה "עוונטה".

ראובן ריבלין: - - הציבור עצמו עומד מול הרשויות המקומיות.

ראובן ריבלין: הרשות המרכזית, גם הכנסת, על ידי כך שהיא מחוקקת חוק שהיא מעבירה את נטל הביצוע על הרשות המקומית יוצר מצב בלתי נסבל לרשויות המקומיות.

ראובן ריבלין: אני חושב שתפקידך בקדנציה זו, ואין הרבה שרים שיש להם השפעה פוליטית כמו שיש לך, מחייבת שיקול מחודש והערכה מחודשת לכל אותן מטלות שמטילים על הרשויות המקומיות.

ראובן ריבלין: גם כשר חינוך אתה היית ער לכך, ושהרשויות המקומיות חסרות ישע לבצע אותן.

ראובן ריבלין: אני חושב שאחד מהדברים החשובים ביותר בקדנציה הזאת שלך, כקדנציה ראשונה כשר פנים, היא מחייבת באמת שיקול מחדש והערכה מחודשת של מטלות שאנחנו מטילים על הרשויות המקומיות, מבלי לתת להן את האמצעים לבצע אותם, דבר שיכול להביא לשיבוש מערך חיינו בצורה רצינית ביותר.

ראובן ריבלין: תודה רבה.

ניסן סלומינסקי: כל הכבוד.

ניסן סלומינסקי: איציק כהן ולאחריו אחמד.

יצחק כהן: סליחה אדוני היושב ראש, אני מאד רוצה להתחיל בדבריי אבל דב חנין ביקש לצאת אז הוא ביקש ממני לתת לו להגיד משפט אחד.

דב חנין: ממש משפט אחד, אדוני היושב ראש ותודה לך חבר הכנסת כהן: אני פשוט רוצה להצטרף לדבריו של חבר הכנסת ריבלין.

דב חנין: אני חותם על כל מילה.

דב חנין: אני חושב, אדוני השר, שהוא שם בפניך משימה מאד חשובה, מאד קריטית, מאד מורכבת ומסובכת אבל חיונית מאין כמותה.

דב חנין: תודה רבה.

יצחק כהן: אדוני היושב ראש, אני רוצה לברך את שר הפנים ואת מנכ"לו יגאל צרפתי.

יצחק כהן: זה צוות לענין.

יצחק כהן: אנחנו מכירים אותם מהעבר - - אדוני היושב ראש, אתה לא מקשיב לי, זה דברים חשובים - -

זהבה גלאון: איך ההרגשה הזאת שלא מקשיבים?

ניסן סלומינסקי: להיפך, אני מקשיב.

יצחק כהן: אתה לא מקשיב... אדוני היושב ראש, התחלתי בברכות לשר ולמנכ"ל שלו, שהם צוות לענין.

יצחק כהן: בעבר הוא הוכיח עשייה ברוכה כמעט בכל דבר שבמילוי תפקיד, ואין שום ספק שגם יצליחו בתפקידם במשרד הפנים.

יצחק כהן: עכשיו, דברת על הרשויות היותר חלשות.

יצחק כהן: תראה, אמר את זה רובי ריבלין.

יצחק כהן: לקחת מס של כמעט חצי מיליארד שקל מציבור ברשויות נטולות מענק בכדי להגדיל את מאזן האיזון במקום ללכת לפתרון היותר אמתי והיותר נכון מרשויות חזקות.

יצחק כהן: לצערי חוששים מהן, מה-15 החזקות.

יצחק כהן: במקום זה - - מ-58 נטולי מענק, לקחת כמעט חצי מיליארד שקל בשביל להגדיל את מענק האיזון, כשהיה לכם פתרון שהאוצר תמך בו, פתרון של התקצוב הדיפרנציאלי.

יצחק כהן: ארנונה זה גם מס ואתם יודעים את זה.

יצחק כהן: עיריות עתירות ארנונה, שהן לא צריכות את היד התומכת של הממשלה.

יצחק כהן: צריכות, אבל פחות.

יצחק כהן: מירוחם, מדימונה, מחצור.

יצחק כהן: לעולם לא תגיע לצדק חברתי אם אתה תיתן את אותו מצ'ינג לתל אביב, הרצליה, חולון או מעלות תרשיחא, ירוחם, דימונה, אילת, מצפה - -

אלעזר שטרן: ביר אל מכסור.

יצחק כהן: ביר אל מכסור.

יצחק כהן: כן כן, אני מדבר על כולם.

יצחק כהן: אז היה לכם פתרון טוב, פתרון צודק, פתרון אמתי בלי להטיל מס נוסף על אזרחים מסכנים ששפר גורלם והם חיים בתוך ערים שהן נטולות מענק.

יצחק כהן: אבל חצי מיליארד שקל?

יצחק כהן: 400 מיליון בשביל להגדיל את מענק האיזון?

באסל גטאס: מה היה הפתרון, תגיד?

יצחק כהן: היה פתרון בתקצוב דיפרנציאלי והיה מודל, שמודל הפיילוט הזה רץ ורץ מצוין ורץ טוב והוכיח את עצמו ואפשר בהחלט להעתיק אותו והאוצר הכין תכנית.

יצחק כהן: היתה פה נסיגה לא בגלל שזה לא נכון, לא בגלל שזה לא כלכלי.

יצחק כהן: הנסיגה היתה כי אתם חוששים מ-15 הרשויות החזקות.

יצחק כהן: הקימו להם מנהל ומנכ"ל ויחסי ציבור.

יצחק כהן: למה?

יצחק כהן: דבר שני, אני רוצה להתנצל בפני כפר הנוער "בן שמן" וכפר הנוער הציוני.

יצחק כהן: היה תקציב עלוב, קטן, אומלל, 9 מיליון.

יצחק כהן: בגלל שבתוך התקציב הזה נכללו גם "רכסים", ישיבת "פונוביץ", הלכו ומחקו את התקציב הזה.

יצחק כהן: זה כלום, זה תקציב קטן, זעום - -

<מרדכי כהן: יש ענין משפטי סביב התקנה זאת.

יצחק כהן: לא, לא.

יצחק כהן: בדקו את כל העניינים המשפטיים, בדקו הכל.

יצחק כהן: זה היה, בוטל, חזר, עוד פעם ביטלתם את זה.

יצחק כהן: על מה?

יצחק כהן: על כמה שקלים עלובים שכפר הנוער הציוני או חוות הנוער "בן שמן" בגלל ש"פונוביץ" בפנים, בגלל ש"רכסים" בפנים?

יצחק כהן: מצאתם איזה שהוא סעיף שנמצאים בו חרדים ואז בום - -

אלעזר שטרן: אולי הכניסו את "בן שמן" כדי להלבין את האחרים?

יצחק כהן: אולי לא?

אלעזר שטרן: מה מיוחד ב"בן שמן" ביחס להרבה כפרי נוער?

יצחק כהן: לא, לכולם מגיע, זה קריטריונים שקופים.

יצחק כהן: לכולם מגיע, גם אם הוא כפר נוער ערבי מגיע לו.

אלעזר שטרן: "בן שמן" במצב הכי טוב.

יצחק כהן: לא חשוב, מגיע לכל מי שהוא קרית חינוך את התקציב הזה.

ניסן סלומינסקי: יש עוד, יש "הודיות" - -

יצחק כהן: אין שום בעיה.

יצחק כהן: אלעזר, בדקו את זה ישר והפוך וקריטריונים שקופים וכל אחד רשאי.

יצחק כהן: אבל מה לעשות?

יצחק כהן: כמו שהערבים סובלים בגלל החרדים, גם "בן שמן" סובל בגלל "פונוביץ".

יצחק כהן: 280 מיליון מענקי פיתוח – האמת, אני כבר מסיים.

יצחק כהן: - -

אלעזר שטרן: איזו קומבינה נעשתה כדי ליצור רשימה של "בן שמן" ו"פונוביץ" יחד.

יצחק כהן: מאיפה אתה מכיר את זה?

אלעזר שטרן: אני לא מכיר - -

יצחק כהן: אז למה אתה מדבר?

יצחק כהן: תלמד את זה.

יצחק כהן: זה לא מתאים לך, אלעזר.

אלעזר שטרן: אתה מעלה את זה, אני לא מתנגד.

אלעזר שטרן: זה לא נראה לי מכובד.

ניסן סלומינסקי: יצחק ואלעזר.

יצחק כהן: אני דווקא שמח עם הרשימה שהציגה זהבה לשר הקודם.

יצחק כהן: בסך הכל, אני רואה פה שרשויות חזקות קיבלו 24% ו-16% יהודה ושומרון ו-40% אז 60% קיבלו שאר הרשויות מכיוון שכן היה פה תעדוף לרשויות החלשות ולא לחצנו על רשימה של ישוב חרדי, זה משהו שלא היה.

זהבה גלאון: היה, היה.

יצחק כהן: לגבי המאגר הביומטרי - אני רוצה לברך את ראש מנהל האוכלוסין, את אמנון בן עמי, על המהלך המדהים הזה.

יצחק כהן: דרך אגב, כל אלה שמבקרים את זה, כשאתם הולכים לארצות הברית אתם שמים 10 אצבעות ואת הראש ואת הזנב ויש שם מאגר ביומטרי, וגם בקונסוליה אתם שמים את זה כמו ילדים טובים ואין לכם שום טענה לגבי - -

בועז טופורובסקי: לא לאזרחים, יש למי שנכנס.

יצחק כהן: כדי לקבל ויזה אתה שם את האצבעות וגם את הזקן.

יצחק כהן: אני רוצה לברך אתכם כי אנחנו נמצאים במדינה מאד בעייתית מבחינה ביטחונית וזה אמור לפתור הרבה בעיות.

זהבה גלאון: מה זה קשור אחד לשני?

זהבה גלאון: באמת.

יצחק כהן: לגבי שוויוניות בחינוך - הזכיר את זה ידיד, הרב ליצמן.

יצחק כהן: אנא, אתה הגעת לתפקיד ואני מכיר אותך, אתה אדם שיודע לעשות עבודה שוויונית, אתה רואה את כולם באותו מבט.

יצחק כהן: שלא יקפחו את המוסדות החרדים ברשויות.

יצחק כהן: אותם 25% שלא משלמים, שישלמו להם, שיתנו להם.

גדעון סער: על מה אתה מדבר?

יצחק כהן: על מוסדות חינוך בערים שלא נותנים להם את ה - -

<קריאה: חוק נהרי?

יצחק כהן: כן.

יצחק כהן: חוץ מזה, אני מאחל לכם הצלחה, לך וליגאל, אדוני השר.

יצחק כהן: אני בטוח שתצליחו.

ניסן סלומינסקי: רבותי, דברו 4 חברי כנסת מתוך 16 שביקשו.

ניסן סלומינסקי: אין שום סיכוי שבעולם שהם יספיקו לדבר ובטח שהשר לא יוכל לענות.

ניסן סלומינסקי: אם זה מה שאנחנו רוצים, אז בואו נמשיך לדבר - -

עיסאווי פריג': אני מוותר.

ניסן סלומינסקי: אוקי.

<קריאה: תקפיד על הזמן.

ניסן סלומינסקי: זה מה שאני מנסה אבל כמה אני יכול?

ניסן סלומינסקי: אז אני עובר כרגע למצפצף, למרגיז, אבל זהו.

ניסן סלומינסקי: אני מבקש מכל אחד באמת, לא בושה לדבר חצי דקה.

ניסן סלומינסקי: אפשר בחצי דקה מה שאומרים ב-10 דקות גם.

ניסן סלומינסקי: נחמן שי ואחר כך טיבי.

נחמן שי: תודה רבה, תודה על הסקירה.

נחמן שי: נקודה ראשונה, אני מצטרף לענין המימון הצולב בין הרשויות המבוססות לרשויות שפחות.

נחמן שי: השיטה הזאת לא ברורה והיא גם לא נכונה בעיניי - -

ראובן ריבלין: היא גם לא אמתית.

זהבה גלאון: היא אמתית, מאד אמתית.

נחמן שי: - - לא אמתית, לא נכונה לא צודקת.

נחמן שי: אז יש כל מיני סופרלטיבים.

נחמן שי: השאלה אם השר מתכוון לתקוף אותה, לבדוק אותה או שמקובל עליו ובדרך הזאת הוא מתכוון ללכת כי אני חושב שהיא בעייתית ביותר.

נחמן שי: הדבר השני, לענין חברות הקדישא – אני אוסיף שגם העבר וגם העתיד שלנו, הרב ליצמן, בנושא הזה, אנחנו מחוברים - -

יעקב ליצמן: לא, יש כאלה שלא הולכים לשם.

נחמן שי: - - אנחנו בסך הכל שמרנים בנהלים האלה.

נחמן שי: עמוד 46, אדוני השר, עדין לא הופיע הנושא של ביטול הפטור מארנונה על המבנים - - אני חושב שהנקודה הזאת לא ברורה לחלוטין.

נחמן שי: מי ישלם?

נחמן שי: מתי ישלמו?

נחמן שי: כמה ישלמו?

נחמן שי: והאם זה עובר בירושה - -

גדעון סער: מה לא ברור?

ניסן סלומינסקי: אמרו שהוציאו את זה.

נחמן שי: - - עד דור אחרון ימשיכו לשלם או שהדבר הזה יורחק וחוזר למקום שעוד כמה "רעיונות טובים" נשארו.

נחמן שי: דבר שלישי זה מענק הבירה.

נחמן שי: אני שאלתי קודם ונאמר לי שמענק הבירה יישאר באותו היקף של 180 מיליון שקל.

נחמן שי: חלק מאתנו חברים בשדולת הבירה, חלק מכירים את הדברים מקרוב בלי להיות שם.

נחמן שי: העיר זקוקה לעזרה, זה לא די.

נחמן שי: אני חושב שאנחנו עוסקים עכשיו בנושא הבריאות בירושלים, שנקלע למצוקה גדולה.

נחמן שי: מערכת הבריאות בירושלים ויש גם עוד תחומים אחרים.

נחמן שי: אני מבקש ממך לשקול, לבדוק, האם אפשר להגדיל את מענק הבירה לאור הצרכים העולים של העיר הזאת וגם עוד סיבות שאולי לא נוכל לפרט אותן פה, ודרושות כדי לחזק את ירושלים.

נחמן שי: תודה.

ניסן סלומינסקי: תודה רבה.

ניסן סלומינסקי: כזה ראה וקדש.

ניסן סלומינסקי: טיבי ואחר כך בועז.

אחמד טיבי: תודה אדוני.

אחמד טיבי: בניגוד לליצמן, אני מתנגד לחוק המאגר הביומטרי מסיבות ברורות.

אחמד טיבי: עכשיו אני רוצה לדבר על רזרבת השר.

אחמד טיבי: זהבה, מנהיגת מר"צ, נתנה מספרים ושיעורים, ונאמר שם שהערבים מקבלים 18%.

אחמד טיבי: נכון, אנחנו 20% מהאוכלוסיה אבל אנחנו החלק הכי חלש באוכלוסיה.

אחמד טיבי: אמור להיות "אפרמטיב אקשן" – העדפה מתקנת ולכן, רזרבת שר אמורה לסייע יותר לסוג כזה של רשויות.

אחמד טיבי: נדמה לי שהסעיף שאיך אמר השר?

אחמד טיבי: דגשים שיש היום שלא היו קודם, בדגש השלישי או בהדגש השלישי, השר דיבר על שינוי מצב סוציואקונומי או סטטוס סוציואקונומי.

אחמד טיבי: השאלה אם שם נכנסים הישובים הערביים, בסעיף הזה שהשר דיבר עליו?

אחמד טיבי: אני רוצה לשאול שאלה עקרונית שקשורה בדיוק לך, גם כשר פנים וגם כפוליטיקאי: כדי לחסוך גם משיקולים של נוחות לאזרח ושל חיסכון לתקציב המדינה, לאוצר המדינה, מה עמדתך לגבי איחוד הבחירות גם לכנסת וגם לרשויות המקומיות, לא בבחירות האלה אלא בבחירות לאחר מכן.

אחמד טיבי: דעתו של אדוני?

אחמד טיבי: אפשר לענות עכשיו – עכשיו.

ראובן ריבלין: אחמד, מה אם הכנסת תתפזר נגיד בעוד אני לא אומר מספר אבל לא הרבה זמן אחרי הבחירות?

ראובן ריבלין: אתה אף פעם לא יכול לדעת.

אחמד טיבי: זה יהיה מצב חריג.

אחמד טיבי: בא נדבר על הכלל.

אחמד טיבי: לפני 20 שנה זה היה - -

גדעון סער: היה פעם אחת.

אחמד טיבי: זה היה מוצלח מאד.

זהבה גלאון: אבל יש מצב שנפיל אותם קודם.

זהבה גלאון: ..

ניסן סלומינסקי: תודה רבה.

ניסן סלומינסקי: בועז טופורובסקי ואחר כך אראל.

בועז טופורובסקי: אדוני השר, תודה שהגעת לכאן.

בועז טופורובסקי: אני רציתי את התייחסותך לעובדה שלא נאמר כאן שום דבר על שיפור השירות לאזרח.

בועז טופורובסקי: יש סבל מאד גדול בכל ההתייחסות של האזרחים עם משרד הפנים.

בועז טופורובסקי: גם המאגר הביומטרי, מטרתו, כפי שאני קורא בכל המקומות, זה פחות לעזור לשירות לאזרח ויותר למנוע זיופים וכאלה.

בועז טופורובסקי: דרך אגב, חבר הכנסת כהן, המאגר הביומטרי בארצות הברית לא קיים.

בועז טופורובסקי: הוא קיים רק למי שלא אזרח ארצות הברית ולא לאזרח ארצות הברית וזה סיפור אחר.

בועז טופורובסקי: בכל מקרה, אני שמח שיושב ראש - -

ראובן ריבלין: דרך אגב, חבר הכנסת טופורובסקי, היום בארצות הברית יש מלונות שאתה נכנס במקום עם מפתח עם האצבע שלך.

בועז טופורובסקי: - - נכון, אבל זה משהו עסקי.

בועז טופורובסקי: בכל מקרה, אני שמח שיושב ראש המפלגה שלנו נותן לנו חופש הצבעה בנושא הזה.

גדעון סער: באיזה נושא?

בועז טופורובסקי: המאגר הביומטרי.

זהבה גלאון: זאת התקדמות.

זהבה גלאון: וואו.

זהבה גלאון: יש חופש הצבעה.

זהבה גלאון: לדעתי זה סקופ - -

ראובן ריבלין: - - -

בועז טופורובסקי: לא, זו לא פעם ראשונה.

זהבה גלאון: חופש הצבעה זה סקופ.

אחמד טיבי: אבל אין הצבעה - -

בועז טופורובסקי: יש לנו הרבה חופש הצבעה - -

זהבה גלאון: חופש הצבעה כשאין הצבעה זה עוד יותר סקופ.

ניסן סלומינסקי: המאגר באמת יגלה מי אלה שלא נענים לחופש הצבעה?

ניסן סלומינסקי: הוא יוציא אותם.

בועז טופורובסקי: - - בכל מקרה היום, ב-2013, אין שום סיבה וליצמן, אני בהחלט אומר שאין שום סיבה שבשביל להצביע אני אצטרך לגשת פיסית ולהיות נוכח במקום מגורי.

בועז טופורובסקי: אין שום סיבה שאצטרך לא להיות בחופשה או לא להיות באיזה שהוא מקום ביום הבחירות בשביל להצביע.

בועז טופורובסקי: זכות ההצבעה היא זכות דמוקרטית, וכדאי מאד שוועדת הבחירות, ואתה זה שמנחה אותה, כדאי מאד שוועדת הבחירות תתאים את עצמה ל-2013, ותאפשר באמת לכל אזרח לממש את זכותו.

בועז טופורובסקי: עד היום אני יודע, כי אני הייתי בדיונים על חוק שהפלתם לי בשבועות האחרונים בוועדת הבחירות.

בועז טופורובסקי: הגישה שם היא שאנשים צריכים להתאמץ בשביל להצביע, וזו גישה לא נכונה מבחינה בירוקרטית.

בועז טופורובסקי: תפקיד המדינה הוא לבוא ולעזור לאזרח ולא להקשות עליו בשירות.

בועז טופורובסקי: וכנ"ל בכלל לכל הנושאים שעומדים מולם במשרדי הפנים.

בועז טופורובסקי: אם אני משנה כתובת, לא יכול להיות שאני צריך לבוא פיסית עד משרד הפנים בגלל שמפחדים מכל מיני זיופים או דברים כאלה.

בועז טופורובסקי: אם היום במדינת ישראל אפשר להעביר אלפי ומיליוני שקלים מחשבון בנק לחשבון אחר באינטרנט בצורה מאובטחת, אז זה שאי אפשר לעשות היום בשירותים מול המדינה בצורה מאובטחת זה פשוט בגלל שהבירוקרטיה מנצחת את ההיגיון הבריא.

בועז טופורובסקי: תודה.

ניסן סלומינסקי: תודה רבה.

ניסן סלומינסקי: עכשיו אראל מרגלית ואחר כך באסל.

אראל מרגלית: תודה.

אראל מרגלית: קודם כל, אני מברך אתכם.

אראל מרגלית: כבוד השר, שיהיה לך בהצלחה.

אראל מרגלית: הדבר המרכזי שמדאיג אותי זה אותו דבר שהדאיג אותי גם בשנים שהיית במשרד החינוך וזה הפערים.

אראל מרגלית: בעצם, ההבדלים בין תקציבי האיזון ירדו בצורה הרבה יותר דרמטית, אם אנחנו מסתכלים משנת 2000 ועד היום.

אראל מרגלית: אומרים שחסרים 200 מיליון שקל אבל זה הרבה יותר מ-200 מיליון שקל.

אראל מרגלית: חסר תקציב הרבה יותר גדול כדי לתת מענקי איזון כאלה שהרשויות החלקות יקבלו עזרה.

אראל מרגלית: כשהסתכלנו פה עם שר החינוך, ואתה מכיר את זה יותר טוב מכולנו, וראינו מה מקבל תלמיד ברשות בצפון לדוגמה לבין רמת השרון ראינו שההבדל הוא בין 3500 לבין 10000.

אראל מרגלית: כלומר, ההבדל הוא דרמטי.

אראל מרגלית: אני הייתי רוצה שחלק גדול מתקציבי האיזון האלה, באמת כמו שאתה אומר, ילכו לפחות רשויות, רשויות שזקוקות לעזרה, ושתהיה תכנית מאד ברורה להקטנת הפערים, חינוך ונושאים אחרים.

אראל מרגלית: זה נושא אחד.

אראל מרגלית: דבר שני זה כל הנושא של צפון דרום ותכנית המתאר שאתם בונים כרגע.

אראל מרגלית: כלומר, אם באמת תכנית המתאר של דירות נוספות, של התרכזות במרכז ולקיחה של שטחים חקלאיים במרכז הארץ, זאת תהיה הגישה שתלך על פתרון הדיור, לדעתי זה יעשה עוול עם הצפון, עם הדרום, עם ירושלים, באופן שבו האוכלוסייה, מעודדים אותה להגיע למקומות נוספים ולדעתי, בסופו של דבר, זה יגדיל את הפערים.

אראל מרגלית: אני חושב שזאת טעות תכנונית ואני חושב שבתכנית הכלכלית היום חייבם לתת דגש הרבה יותר גדול גם בדיור וגם בתעסוקה וגם בחינוך לצפון ולדרום.

אראל מרגלית: דבר נוסף זה ארגון כלכלי אחר של הרשויות.

אראל מרגלית: יכול להיות שיהיה זמן עד שיהיה איחוד רשויות אבל אני מסתובב עם השדולה שלי בנושא של פיתוח כלכלי ואני רואה שיש הרבה מאד רשויות בארץ שאין להן את היכולת הכלכלית לארגן הכנסות בצורה טובה ומסודרת.

אראל מרגלית: אפילו אם אתה לוקח מקומות כמו במשולש ברשויות הערביות.

אראל מרגלית: מנסים להקים אזורי תעשיה ספורדיים, פה ופה ופה, דברים קטנים במקום לקחת ולהגיד: אוקי, לא מאחדים רשויות או כן מאחדים אבל צריך להקים רשות כלכלית שתקים אזור תעשיה מרכזי, שהרשויות תתחלקנה בארנונה.

אראל מרגלית: ורק בצורה כזאת, לדעתי, בעזרה של תכנית מתאר, אפשר יהיה להביא פיתוח כלכלי לחלק מהרשויות האלה.

אראל מרגלית: אותו דבר לקריות.

אראל מרגלית: אתה בא לקראיות, אתה רואה ערים שהן כמו שכונות בירושלים ואתה מצפה שהם יביאו בשורה כלכלית לתוך המקום הזה.

אראל מרגלית: אי אפשר לעשות את זה לבד.

אראל מרגלית: חייבים לעשות את זה באיחוד.

אראל מרגלית: אז כמו שבזמנו הקמנו את הרשות לפיתוח ירושלים שהיתה רשות ממלכתית ורשות עירונית, אני חושב שהגיע הזמן להסתכל על הממד הכלכלי באיגום של משאבים של רשויות ולתת להן דחיפה הרבה יותר רצינית.

ניסן סלומינסקי: תודה רבה.

ניסן סלומינסקי: אנחנו עוברים ל-2 דקות.

באסל גטאס: אני הצעתי 2 דקות רק אחרי.

ניסן סלומינסקי: אתה צודק, חשבתי שאולי זה יעזור.

ניסן סלומינסקי: באסל ואחר כך זבולון.

באסל גטאס: אני חושב שבאמת מה שאמר רובי, שבפני השר עומד אתגר ענק בענין הקשר בין השלטון המרכזי לשלטון המקומי.

באסל גטאס: אם מסתכלים על התקציב צריך לקרוא למשרד במקום משרד הפנים משרד השלטון המקומי.

באסל גטאס: אבל התמונה לא ברורה רק מההסתכלות על המספרים.

באסל גטאס: תראו רבותי, המשרד מעביר 2.8 או 3 מיליארד שקל אבל הוא ב-3 מיליארד שקל מתעסק עם אופרציה של 45 מיליארד שקל.

באסל גטאס: אם רואים את כל ההכנסות של כל השלטון המקומי, מענקי האיזון שמעביר משרד הפנים הם 7% בלבד.

באסל גטאס: כלומר, הוא אחראי בעצם על שלטון מקומי שמגלגל 45 מיליארד שקל - -

ראובן ריבלין: אפילו יותר.

באסל גטאס: - - ואולי יותר.

באסל גטאס: אחראי על כל כך הרבה תחומים.

באסל גטאס: אני רוצה לשאול מה התקציב התפעולי שלכם בכדי לנהל את השלטון המקומי?

באסל גטאס: אל תעשה את זה כאחוז מהתקציב שלך.

באסל גטאס: תעשה את זה כאחוז מ-45 מיליארד שקל ותמצא שאתה בחוסר אדיר תפעולי, תפקודי, אדמיניסטרטיבי.

באסל גטאס: איך אפשר באמת לפקח על שלטון?

באסל גטאס: או שמשנים את כל המבנה ונותנים עצמאות טוטאלית לשלטון המקומי כמו שיש בארצות הברית או באנגליה או אם עדין עובדים על פי התקנות הבריטיות, אני שואל אתכם שאלה קטנה: כמה חשבים מלווים יש היום?

<מרדכי כהן: 76.

באסל גטאס: כמה חשב מלווה עובד בממוצע?

<מרדכי כהן: כ-180 שעות.

באסל גטאס: לא, כמה שנים הוא עדין ברשות?

באסל גטאס: אני מכיר רשויות שיש בהן חשב מלווה 11 שנה רצוף.

<מרדכי כהן: אין רצוף 11 שנה.

באסל גטאס: בכפר ראמה.

באסל גטאס: כלומר, חשבים מלווים הם מכשיר של המשרד לפקח יותר על ההוצאה התקציבית הופכים להיות פקידים שם בסוף במקום לבוא להבריא ולצאת.

באסל גטאס: אני בזה מסיים, מה שהציע אראל: אזורי התעשייה זה ענין רגיש ועדין ואני חושב שמיד אפשר להזרים במקום ארנונה לרשויות החלשות, יש אזורי תעשיה שהם פארקים אזוריים כמו משגב, כמו בר לב, כמו ציפורית, שהיום הם שייכים למועצה אזורית אחת או לעירייה שאפשר מיד לשים אותם בהנהלה משותפת ובכך לחזק את הרשויות.

ניסן סלומינסקי: תודה רבה.

ניסן סלומינסקי: זבולון ואחר כך אלעזר.

באסל גטאס: אז מגדילים את העוגה גם.

ניסן סלומינסקי: רבותי, תצטמצמו בבקשה ב-2 דקות.

גדעון סער: יש שיטה.

גדעון סער: אתה רואה, אני שומע וכותב בסבלנות, אתה רואה, זה כבר העמוד השני, ובכוונתי להשיב אבל השואלים הולכים ונעלמים.

ראובן ריבלין: אדוני מזמן לא היה חבר כנסת.

ראובן ריבלין: זה נוהג פסול לפי דעתי - -

גדעון סער: אבל מעולם לא שאלתי שאלה ולא הייתי נוכח בתשובה.

גדעון סער: מעולם.

ראובן ריבלין: אני רוצה לומר לך שמעטים מאד מאתנו שואלים ונשארים.

ניסן סלומינסקי: דרך אגב, זה גם בכנסת וגם במליאה.

ניסן סלומינסקי: יש שאילתה והוא לא נמצא אז מעבירים את זה ישר לפרוטוקול.

ניסן סלומינסקי: אם תרצה, אתה יכול לענות לאלה ש- - ואם לא, אתה לא חייב.

אלעזר שטרן: אתה יודע כמה מועמדים לראשי ממשלה בהצעות אי אמון לא היו כשהציעו אותם להיות ראש ממשלה?

אחמד טיבי: גם לח"כים ערבים יש צרכים ביולוגיים.

אחמד טיבי: מה זה כל הוויכוח הזה?

גדעון סער: לא דיברתך עליך, מה אתה רוצה?

ניסן סלומינסקי: רבותי, חבל.

ניסן סלומינסקי: זבולון ואחר כך אלעזר.

ניסן סלומינסקי: בבקשה.

זבולון כלפה: ראשית, אני מצטרף לברכת ההצלחה.

זבולון כלפה: מתוך העבר אנחנו גם מן הסתם נדע לגבי העתיד.

זבולון כלפה: אני, ברשותך, ממש בתמציתיות, מספר דברים בקצרה: הרבה מסתובבים פה סביב הציר הזה של הגדלת ההכנסות לרשויות בכלל.

זבולון כלפה: לדעתי, אחד הסעיפים שדרכו ניתן זה יותר ביזור של הסמכויות.

זבולון כלפה: יש בחלק מהמקרים, לא הרבה עדין, ועדות מקומיות מרחביות.

זבולון כלפה: הפירוק של הוועדות הללו נותן יותר עצמה, מתוך ניסיון אישי שאני יודע שאנחנו עברנו את זה לפני שנה וחצי יחד עם היועץ המשפטי של המשרד, יהודה זמרת.

זבולון כלפה: היינו כמה רשויות שעברנו את זה אז בתור פיילוט, בגבעת שמואל, בני שמעון ואחרים, וזה דבר שיצר תזוזה משמעותית.

זבולון כלפה: נקודה שנייה: דיבר חבר הכנסת אראל מרגלית לגבי הסוגיה של השת"פים האזוריים.

זבולון כלפה: הדבר הזה, לפחות בדרום, אולי בדרום הרוח היא אחרת אבל אנחנו, במועצת בני שמעון, אצלנו, מקיימים שיתוף פעולה באזור תעסוקה משותף שנקרא "עידן הנגב" יחד עם רהט ולהבים.

זבולון כלפה: הדבר הזה הוא לדעתי הצלחה כבר היום.

זבולון כלפה: נבנים שם מספר מפעלים גדולים מאד.

זבולון כלפה: עתידה לקום שם גם מכללה לאוכלוסייה הבדואית וחלוקת ההכנסה והניהול של הדבר הזה נעשה בצורה משותפת וטובה מאד.

זבולון כלפה: נקודה שלישית: דיבר פה חבר הכנסת ריבלין לגבי התווך שבו אתה נמצא.

זבולון כלפה: אין לי ספק שמשרד הפנים נמצא פה באמת בתווך מאד משמעותי, ואני רואה בך במידה רבה מאד מישהו שיבשר פה את קריאת המפה ובעצם התוויית מדיניות משמעותית למציאות הזאת של העברת הסמכויות לשלטון המקומי יותר, ואיך עושים את זה בצורה מושכלת ונכונה באופן שבאמת האיזונים האלה נשמרים.

זבולון כלפה: נקודה אחרונה: יש לי קצת ביקורת בתמ"א 35, מה שקורה בזמן האחרון סביב הסוגיה של הפקעת קרקעות באזור המרכז ודיבר על זה חבר הכנסת אראל מרגלית.

זבולון כלפה: מצד אחד, המדינה משקיעה רבות בחיבור הפריפריה למרכז, צפון ודרום, רכבת, כבישים והכל.

זבולון כלפה: מצד שני, בנושא של הבינוי, משום מה מרכזים את המאמץ עדין בין גדרה לחדרה במקום להעצים דווקא את הפריפריה, שהדבר הזה ייתן יתרון משמעותי מבהרבה בחינות וגם יעצים את מוסדות החינוך, תעסוקה, יאפשר יזמויות נוספות והכל וגם, מן הסתם, דיור בצורה זולה יותר עם נגישות טובה מאד בגלל התשתיות - -

בועז טופורובסקי: - - -

ניסן סלומינסקי: תודה רבה זבולון.

ניסן סלומינסקי: אלעזר ולאחר מכן גילה.

אלעזר שטרן: אשתדל בקצרה רבה.

אלעזר שטרן: סוגיה ראשונה: 30 מיליון שקל, אמרנו שאולי נצטרך יותר לראשי ערים.

אלעזר שטרן: אני חושב שהסוגיה יותר רחבה מההגנה עליהם.

אלעזר שטרן: הסוגיה היא גם כמה ראשי ערים חשודים ונחקרים ונעצרים.

אלעזר שטרן: אני חושב שזה מאותה משפחה.

אלעזר שטרן: עכשיו, אני מודה, ואני אגיד שאני לא יכול להבטיח שה-30 מיליון הגנה זה לא מכנופיה אחת לכנופיה אחרת.

אלעזר שטרן: זאת אומרת, החשדות האלה בראשי ערים, אני, כאזרח המדינה, אומר לך שקשה לי לתפוס את זה - -

ראובן ריבלין: זה בהנחיית המשטרה.

אלעזר שטרן: - - בהנחיית המשטרה וגם ככה אני אומר שאני לא יודע בדיוק על מי ולמה.

יצחק כהן: אל תטיל סרה בכל ראשי הרשויות, זה לא יפה.

אלעזר שטרן: אני אמרתי את זה, יש שם צדיקים גדולים ולא צריך להגיד לי את זה.

אלעזר שטרן: אני אזרח במדינה הזאת והמציאות הזאת לא יכולה להיות, ויכול להיות שצריך לבוא מישהו מרכזי ולבדוק למה כל כך הרבה נעצרים או למה צריך הגנות כאלה בהיבט הזה.

אלעזר שטרן: אין לי תשובה ולא צריך להגיד לי שיש שם הרבה צדיקים וישרים.

אלעזר שטרן: רשימת ה-57, אני לא יודע אם זה אתם או משרד האוצר.

ראובן ריבלין: נבחרים.

ראובן ריבלין: צריך להבין בדמוקרטיה שאם צריך להכניס אותם לבית סוהר, תכניס אותם.

ראובן ריבלין: אבל כל זמן שהם נבחרים - -

ניסן סלומינסקי: רובי, בואו נשתדל, אנחנו בלחץ של זמן.

אלעזר שטרן: סליחה, אני אחדד.

אלעזר שטרן: אני לא התכוונתי שמשרד הפנים יהפוך תחליף משטרה.

אלעזר שטרן: אני התכוונתי לבדוק את הנהלים שמביאים ראשי ערים לעמדות כוח כאלה או ליכולות כאלה, חלקם מתפתה ולא עומד בפיתוי, מנצל את הכוח, לא משנה מה.

אלעזר שטרן: מה שאני מתכוון פה זה לא שתחליפו את המשטרה.

אלעזר שטרן: תבדקו את המציאות התקנונית, חוקתית, לא יודע מה יש בתוך הסיפור הזה.

אלעזר שטרן: 57 רשויות, לא הצלחנו להבין את ההיגיון פה בדיונים אחרים.

אלעזר שטרן: אני לא יודע אם זה אתם או האוצר בתוך ההסדר הזה.

גדעון סער: - - -

אלעזר שטרן: אוקי, אז אם זה לא אתם ורק משרד האוצר אז רק אמרתי את זה.

אלעזר שטרן: סוגית המסתננים: א.

אלעזר שטרן: נפגשנו ואני חושב שנעשו דברים.

אלעזר שטרן: דיברת פה על צורך נוסף של תקציב לדבר הזה.

אלעזר שטרן: אני לא יודע אם להמשיך את המלחמה.

אלעזר שטרן: אני, באופן אישי, אשמח.

אלעזר שטרן: אני חושב שבאמת יש התקדמות וצריך ללכת יותר.

אלעזר שטרן: נושא אחרון - ועדת החריגים אצלך בנושא של גיור, אני לא יודע אם היא עולה כסף או לא אבל אם כן, אני אשמח אם יחסך הכסף בהיבט הזה כדי שתהליכי הגיור והרישום יהיו הרבה יותר פשוטים ממה שהם היום.

ניסן סלומינסקי: גילה ואחר כך יעקב אשר.

גילה גמליאל: ראשית, אני רוצה לברך את השר.

גילה גמליאל: אני חושבת השר כבר עשה עבודה טובה בנושא שעון הקיץ ואני רוצה לברך אותך בענין הזה.

גילה גמליאל: יישר כוח על העברת החוק.

גילה גמליאל: אני רוצה לברך גם את המינוי שלך של המנכ"ל, של יגאל, ולחזק גם את אמנון בן עמי שעושה עבודה מצוינת.

גילה גמליאל: יש לך צוות טוב.

גילה גמליאל: אני רוצה, כבוד השר, להעיר את תשומת לבך לגבי שני נושאים: נושא אחד זה משהו שאתה אחד מהמובילים שלו, זה קידום השוויון בין המינים.

גילה גמליאל: הסוגיה שאתה נמצא בה, לטעמי, אחד הדברים שסובלים בעיקר מהמחסור בייצוג ההולם לנשים, אם זה במערכת המוניציפאלית, יש בסך הכל 5 ראשי רשויות, כמעט ואין ייצוג לנשים בכלל כחברות מועצת עיר.

גילה גמליאל: צריך לבחון את כל המערכת מחדש ולראות מה ניתן לבצע כדי ליצור גם בכל הוועדות, ועדות הבניה, תכנון ובניה.

גילה גמליאל: צריך לבצע שם שינוי בתוך המשרד הזה ואני שמחה שאתה שם כי זאת אופציה ריאלית לבצע שם שינויים.

גילה גמליאל: דבר אחר שהוא לא פחות חשוב: נכון להיום, אחת הבעיות המרכזיות בסוגית הדיור נובעת בין היתר מריכוזיות יתר שקיימת במשרד הפנים בכל הסוגיה של הריכוזיות, של התכנון בענף הבניה.

גילה גמליאל: כל מערכות התכנון מרוכזות רק בוועדות הבניה.

גילה גמליאל: יש שם ממש "חולי", אני קוראת לו, שצריך לבצע רפורמה מקיפה ולאוורר קצת, לבזר את הסמכויות על מנת שבמדינת ישראל עיר כמו מודיעין בארה"ב יכולה להיבנות תוך שנה שנתיים אבל בישראל היא תיקח 10 שנים והרבה בגלל בעיית התכונן.

גילה גמליאל: השר, אני חושבת שאין כמוך מקצוען ובולדוזר שיכול לקדם כזאת רפורמה.

גילה גמליאל: במידה שתיקח את זה על עצמך כנושא הדגל, אני מאמינה שתעשה פה שינוי מקצה לקצה, וזאת תהיה ההצלחה שלך בתפקיד כי זו הבעיה הבוערת שקיימת נכון להיום, שצריכים להתמודד אתה הציבור הרחב והצעירים בפרט.

גילה גמליאל: תודה.

בועז טופורובסקי: זה חלק מרכזי - - -

ניסן סלומינסקי: תודה בועז.

ניסן סלומינסקי: יעקב אשר בבקשה.

יעקב אשר: אדוני היושב ראש, אני רוצה לברך את השר ואת המנכ"ל.

יעקב אשר: אין ספק שהרקורד שלהם הוא רקורד של עשייה ובתחום הזה, אני חושב שזה יהיה טוב לכל עם ישראל.

יעקב אשר: אני רוצה לומר שבנושא הזה של ערים שיושבות על מענקי איזון וכולי, אני חושב שהמטרה של המשרד, והשר מכיר את זה משיחה שלנו בביקור בבני ברק לפני כמה שבועות, יש דברים שהם כלים תקציביים ויש כלים שאולי הם שווי כסף בסופו של דבר אבל הם כלים שיכולים להביא עיר לעצמאות.

יעקב אשר: ככל שנצליח להביא יותר ערים לעצמאות כלכלית, שיצליחו ליזום את זה בעצמן, ככה הם יהיו פחות סמוכים על משרדי ממשלה.

יעקב אשר: אחד הדברים, למשל, בנושאים שלח אזורי תעסוקה וכולי, כמו שדיברתי קודם שדיברו על שבחנו, של בני ברק, על אזור התעסוקה החדש שצמח אבל יש נקודה שהממשלה, המדינה, יכולה להפנות משרדי ממשלה שנמצאים בערים, במקום להיות בערים העשירות והשבעות מה שנקרא, יעתיקו את מקומם לאותן ערים, לאותם מרכזי תעסוקה בערים גם אם זה גוש דן ובוודאי אם זה פריפריה או דברים כאלה.

יעקב אשר: הארנונה של המדינה תבוא בעצם במקום מענקי איזון וכולי, כך שהורדתם אותן מאיזו שהיא רשימה.

יעקב אשר: דבר נוסף, הטבות לחברות שיחליטו שהן שמות את מגדלי התעסוקה שלהן או את חברות ההייטק שלהן באותן ערים שלמשרד יש רצון שהם יצליחו להגיע לעצמאות.

יעקב אשר: לכן זה, בעזרת כל הדברים האחרים, יכולים להביא עיר לעצמאות כלכלית ואז בעצם היא יכולה לתפקד מעצמה ולאט לאט לכאורה, מענקי האיזון יישארו רק באותן ערים שאין להן כמעט אפשרויות אובייקטיביות לפתח את עצמן, אם זה ערים מאד מרוחקות וכולי.

יעקב אשר: זה דבר אחד.

יעקב אשר: דבר שני, הנושא שאמר איציק כהן, ידידי, הנושא של הדיפרנציאליות.

יעקב אשר: אדוני השר, אתה ידוע כאיש אמיץ, אל תוותר על זה.

יעקב אשר: אני יודע שאתה תומך בזה רעיונית, דיברת על זה גם בוועדת הפנים בנאום הראשון שלך כשר.

יעקב אשר: נכון שכרגע מצאו שחלוף של הענין בחצי מיליארד מהגדולות.

יעקב אשר: אל תוותרו על הדיפרנציאליות הזאת, היא עושה צדק, היא הופכת את מדינת ישראל למדינה שבה החינוך שווה לכולם והרווחה שווה לכולם.

יעקב אשר: יש תכנית די מגובשת באוצר בענין הזה ביחד עם משרד הפנים.

יעקב אשר: לכו עם זה הלאה ותקבלו מאתנו, לפחות, את כל הגיבוי.

יעקב אשר: דבר אחרון, שוב, אני לוקח כדור חוזר ממה שאמרת קודם, כבוד השר.

יעקב אשר: בפיתוח, במענקי פיתוח, לפחות רשויות ויותר פיתוח כי זה גם פיתוח משמעותי - -

גדעון סער: אמרתי את זה.

יעקב אשר: אמרתי שלקחתי את הכדור ממך.

יעקב אשר: זה דבר נכון, זה דבר אפקטיבי, זה דבר שיראו אותו כי פיתוח הוא דבר שאתה חייב להשקיע הרבה כדי לעשות שינוי במקום.

יעקב אשר: דבר אחרון - אבטחת ראשי רשויות.

יעקב אשר: אני העליתי את הנושא הזה בוועדת הפנים.

יעקב אשר: אני לא מתייחס למה שאמר מקודם זה שכבר הלך.

יעקב אשר: אני אומר דבר אחד: ראשי רשויות שחשופים, ואני מדבר כראש רשות שהיה מאוים בדרגה 4 או 5 בתקופות מסוימות, הנזק שיכול לקרות לעיר כשראש עיר הוא חלש ואין לו ביטחון בעצמו, במשפחה שלו ובו, יכול לעשות נזק גדול מאד ששווה הרבה יותר מ-30 מיליון שקל.

ניסן סלומינסקי: תודה רבה.

ניסן סלומינסקי: חמד לא נמצא.

ניסן סלומינסקי: אחרון הדוברים והרשימה נסגרה זה חנא סוייד.

חנא סוייד: תודה, אדוני היושב ראש.

חנא סוייד: יש לי 3 הערות: אני חושב שהגיע הזמן, אדוני השר, להכניס שינויים למודל ולנוסחת גדיש.

חנא סוייד: היא כאילו בנויה על הוצאה נורמטיבית, אני חוויתי את נוסחת סוארי לפניה, שגם היא היתה בנויה על הוצאה נורמטיבית.

חנא סוייד: אז נוסחת סוארי נתנה 4.2,4.1 מיליארד שקל מענקי איזון, וגדיש כאילו בנויה גם על הוצאה נורמטיבית והיא נותנת 2.8,3.

חנא סוייד: אני חושב שגדיש, מתוך ניתוח של המודל, כבר מטמיע את הפערים בחברה הישראלית בין רשויות חזקות ורשויות חלשות והגיע הזמן להכניס רביזיה לנוסחה הזאת.

חנא סוייד: הערה שנייה מתייחסת להיצע קרקעות מתוכננות.

חנא סוייד: ברור שאחת הבעיות שיוצרות את העליה המטאורית במחירי דיור זה חוסר הפשרת קרקעות.

חנא סוייד: אני חושב שעיקר הבעיה, הוד"לים עוזרים קצת להאיץ אבל יש בעיות, לדעתי, עם תמ"א 35.

חנא סוייד: צריך להכניס גמישות לתמ"א 35.

חנא סוייד: היא די קשיחה ולא מאפשרת פיתוח והגדלת ההיצע של אדמות.

חנא סוייד: הערה שלישית זה מה שכתוב בעמוד 47 בחוברת, שם יש נתון שאני חושב שהכוונה שלו זה לעשות עליהום על הבדואים בנגב.

חנא סוייד: כתוב שם שבכל שנה מתווספים 5000 מבנים חדשים.

חנא סוייד: אני אומר לך, מתוך חישוב דמוגרפי, שבכל שנה מתווספים בנגב 5000,6000 אנשים באוכלוסייה הבדואית.

חנא סוייד: מה, לכל אחד מקימים מבנה והוא ללא היתר?

חנא סוייד: אני חושב שזה נתון מגוחך ומחוסר כל בסיס וצריך לתקן אותו ולא להקצות תקציבים סתם להריסות שם כשלא צריך אותן.

ניסן סלומינסקי: תודה רבה.

ראובן ריבלין: וד"לים לא פתרו חלק מהבעיה - -

ניסן סלומינסקי: אדוני השר, אני רואה לפי הרשימות שאנחנו נאריך.

ניסן סלומינסקי: יש עוד חצי שעה, אני מקווה שנספיק, נראה איך אתה מתכוון.

גדעון סער: קודם כל, אני מודה לכל הדוברים.

גדעון סער: אני חושב שחשוב לקיים את הדיון הזה.

גדעון סער: עלו נושאים שאינם נושאים תקציביים גרידא אלא נושאים שנוגעים למשרד או למדיניות המשרד וכדומה, ובחלק ניכר מהדברים היה גם טעם.

גדעון סער: כל מי שנמצא פה, אני אתייחס לדבריו - -

ניסן סלומינסקי: מי שלא נמצא, אתה לא חייב אלא אם כן אתה רוצה ללבן את עמדתך כי היא תישמע לא רק פה.

ניסן סלומינסקי: יש כאן דיון בשידור.

גדעון סער: בסדר.

גדעון סער: חבר הכנסת ליצמן העלה את הסוגיה של בחירות אלקטרוניות או מממוחשבות.

גדעון סער: זה כמובן לא שאלה שישימה לבחירות שיתקיימו עוד 3.5 חודשים אבל זה בהחלט דבר שצריך לשקול אותו.

גדעון סער: נכון שחלק מאתנו, לפחות אנחנו פה, במעגל המפלגתי, נתקל בבעיות בבחירות ממוחשבות אבל מצד שני, אנחנו רואים מדינות ואנחנו רואים בחירות לנשיאות ארצות הברית.

גדעון סער: זאת אומרת, זה שהיו בעיות זה לא נגזר שיהיו בעיות.

גדעון סער: הגיוני לבחון את זה - -

יעקב ליצמן: אולי זה קשור לראש המפלגה - -

גדעון סער: - - הגיוני לבחון את זה ואנחנו נבחן את זה.

גדעון סער: אנחנו נבחן את זה עם ועדת הבחירות המרכזית.

גדעון סער: אני מבקש לקבוע דיון אחרי הבחירות המוניציפאליות, בחודש דצמבר או ינואר כי יש גם בחירות לרשויות האזוריות בדצמבר.

גדעון סער: מסודר, כבר מעכשיו לקבוע אותו וכבר מעכשיו לבדוק חומר מהעולם, שתעשה עבודה בוועדת הבחירות המרכזית - -

ראובן ריבלין: יש לך את ועדת מצא.

ניסן סלומינסקי: לחברינו החרדים, שלא יחשבו שהולכות להיות בחירות.

ניסן סלומינסקי: זה הכנה לעוד 4 שנים, זה בסדר.

גדעון סער: אני לא יודע - -

יעקב ליצמן: אתה צודק.

יעקב ליצמן: זה גם הבחירות הבאות, שיהיה בעוד 3 חודשים, ניסן - -

ניסן סלומינסקי: למה?

ניסן סלומינסקי: קודם כל לכנסת.

ניסן סלומינסקי: בעתו ובזמנו.

גדעון סער: - - אני לא יודע מתי יהיו.

גדעון סער: אני חושב שהגענו לשנת 2012 ושווה לשקול את זה ולראות יתרונות, חסרונות ולהחליט, ונעשה את זה.

גדעון סער: אישורים להעלאת ארנונה בסוף שנה – אז היה אצלי דיון בשבוע שעבר וצפוי עוד אחד השבוע בנושא קווים מנחים לארנונה.

גדעון סער: בתוך הדיון העליתי את הסוגיה של רטרואקטיביות וביקשתי למצוא פתרונות המשנים את המצב הקיים.

גדעון סער: אני מקווה שזה ייעשה ונוכל לחולל שינוי.

גדעון סער: זה מצב שיש בו בעייתיות.

גדעון סער: אמנם מתרים בפני אנשים שיכול להיות שיעלה.

גדעון סער: ..

גדעון סער: אבל אלה בדיוק השאלות, השאלות שאתה שאלת, שאני שאלתי בשבוע שעבר בדיון פנימי שהיה אצלי במשרד.

גדעון סער: כל שינוי מתחיל משאלה אחת: למה?

גדעון סער: זה תמיד מזעזע חלק מהנוכחים כי רגילים לדבר מסוים אבל לא תמיד רגילים לדבר נכון, ופה יש משהו שהוא לא נכון.

גדעון סער: חוק נהרי – קודם כל, כחבר כנסת בכנסת ה-17 הצבעתי בעד חוק נהרי.

גדעון סער: במשרד החינוך פחות התלהבתי מחוק נהרי - -

אחמד טיבי: אה, אתה היית חבר כנסת.

אחמד טיבי: ..

גדעון סער: - - הייתי חבר באופוזיציה, היינו תריסר חברים שהשתדלנו לעשות מאמצים, ודווקא אני זוכר את זה כי היו לנו הישגים.

גדעון סער: אני לא רוצה להשוות אופוזיציה בהווה או בתקופות שונות לאופוזיציה בתקופתנו.

גדעון סער: היו לנו אי אלו הישגים.

גדעון סער: לענין זה אני אומר:

גדעון סער: תמכתי בזה כחבר כנסת, פחות התלהבתי מזה כשר חינוך ובסופו של דבר זו הכרעה של הכנסת אבל להבנתי, אין מניעה גם אחרי שמבטלים את החוק, החוק יוצר חיוב אבל הוא לא מונע מרשות לתקצב, להבנתי, וגם החוק של 75% לא מנע מרשות לתקצב מעבר ל-75%.

גדעון סער: יש דברים שהם בגדר מדיניות.

גדעון סער: אגב, זה לא נוגע רק לזרם חרדי, זה יכול להיות בית ספר דמוקרטי או אנתרופוסופי.

גדעון סער: אלה שאלות לא פשוטות.

גדעון סער: מאחר שאני כבר לא שר חינוך אני לא רוצה להיכנס לעומק הדברים יותר מדי, אני רק אומר גם אם יבוטל החוק, והבנתי שהוא בחבילה של חוק ההסדרים, זה לא שולל להבנתי שיקול דעת מהרשות המקומית אבל זה לא מנדטורי, זה לא חובה וזה ההבדל.

גדעון סער: וד"ל – בינת, אחרי זה תרשמי את הנקודות שאת תתייחסי וביניהן מה עשו הוד"לים מאז קבלת החוק עד היום.

גדעון סער: שאלה שליצמן העלה.

גדעון סער: חברת הכנסת גלאון לא נמצאת פה, אני התייחסתי לענין הזה בתחילת דבריי.

גדעון סער: אני רק רוצה להעיר מה שאמרתי לחברת הכנסת גלאון - -

יעקב ליצמן: לא התייחסת לבחירות.

ראובן ריבלין: מה לביומטרי?

יעקב ליצמן: שאלתי למה שלא תעשו שוועדת הכספים תאשר את הבחירות של הכנסת וגם של העיריות - -

ראובן ריבלין: שוועדת הבחירות המרכזית תנהל גם את המוניציפאלי.

יעקב ליצמן: או או.

גדעון סער: יש ועדת בחירות בראשות השופט ג'ובראן סלים.

גדעון סער: זה לא בדיוק אותו דבר מה שיש בוועדת הבחירות לכנסת אבל - -

יעקב ליצמן: אתה יודע מה?

יעקב ליצמן: נעשה את זה טיפה אחרת:

יעקב ליצמן: למה שוועדת הכספים לא תאשר את זה בנפרד כפי שהיא עושה במשרד לבחירות?

יעקב ליצמן: <

גדעון סער: אני לא חושב שככה בנוי התקציב.

גדעון סער: אני חושב שזה מגולם בתוך תקציב משרד הפנים.

גדעון סער: אני חושב שבסך הכל נתנו המענים.

גדעון סער: היו לנו בעיות מאד קשות שהיו גם פגיעה במזכירים וכולי.

גדעון סער: זה בסדר בסך הכל.

גדעון סער: אמרתי לחברת הכנסת גלאון ואני אומר את זה גם לפרוטוקול, שבעתיד היא לא תצטער שרזרבת שר נותרה על כנה מכיוון שאנחנו נעשה בה שימוש מושכל ושימוש נכון.

גדעון סער: הדבר הכי קל לשר הוא לוותר על שיקול הדעת ולהכפיף את עצמו למשטר שבו אין שום גמישות.

גדעון סער: גם היום אין אפשרות כמעט לשרים לתת מענה לבעיות ייחודיות של רשויות מקומיות, ויש בעיות ייחודיות.

גדעון סער: הגישה שלי היא גישה ממלכתית, לא רק הקווים המנחים שציינתי.

גדעון סער: גם הרשויות מגישות בקשות ומנמקות וגם לא הכל אנחנו יודעים מראש.

גדעון סער: אנחנו יכולים לראות רשות במצב מסוים, לא חשבנו מראש ואנחנו רואים שצריך לסייע שם.

גדעון סער: במונחים של תקציב המדינה זה סכומים שוליים אבל לפעמים מאד משמעותיים לרשות כזאת או אחרת.

גדעון סער: הגישה שלי תהיה ממלכתית.

גדעון סער: אני לא רוצה להיכנס לרשויות.

גדעון סער: זה דוגמה.

גדעון סער: העלתה חברת הכנסת גלאון רשימה של כמה ישובים שהם סוציואקונומי גבוה אבל אני אומר לכם שכפר ורדים וסביון זה לא אותו דבר.

גדעון סער: למה?

גדעון סער: כפר ורדים יושבת על הגבול, אין לה מקומות הכנסה, אני לא אומר שהיא תקבל רזרבת שר בהכרח אבל כפר ורדים ולהבים זה לא כוכב יאיר וכוכב יאיר זה לא סביון וכולם אותו סוציואקונומי ועוד פעם אני אומר, יש פריפריה גיאוגרפית, יש פריפריה חברתית.

גדעון סער: אנחנו נשקול את הדברים טוב, ובשביל זה יש שיקול דעת.

גדעון סער: ולפעמים, בעולם של קריטריונים אומרים לך סוציואקונומי מסוים והדבר נועל את הענין והוא לא צריך לנעול את הענין.

גדעון סער: הסוציואקונומי מייצג מצב של התושבים ולא בהכרח מייצג מצב של רשות.

גדעון סער: , יכולה להיות רשות חלשה עם מקורות הכנסה מבחינת סוציואקונומי של תושבים והפוך גם יכול לקרות.

גדעון סער: - -

יצחק כהן: בעומר.

יעקב אשר: צודק.

גדעון סער: - - אז ישדבר שנקרא "שיקול דעת".

גדעון סער: אמנם זה מצרך שהולך ואוזל בתקופתנו אבל לא צריך להוציא אותו מחוץ לחוק.

יצחק כהן: למשל מיתר.

גדעון סער: רובי ריבלין – א.

גדעון סער: אני אשתמש בעצתו בנושא ה-30,30 מיליון שקלים אבל אנחנו נעשה שיקול דעת איפה זה הכי נחוץ ואיפה זה הכי חיוני.

גדעון סער: יש לי תחושות מסוימות אבל נעשה שיעורי בית ויגאל, אני מבקש שאם אני אשכח אתה תזכיר לי.

ניסן סלומינסקי: זה רק מה שרובי אמר, זה לא מה ש - -

גדעון סער: מה שרובי אמר הוא אמר מניסיון ואני לוקח את דבריו תמיד ברצינות.

ראובן ריבלין: - - -

ניסן סלומינסקי: רובי, דרך שעת חירום הוא חדר ללבך ועכשיו הוא ישתמש בזה לצרכים היותר דחופים שיש אצלם במשרד.

גדעון סער: אף פעם לא נבוא עם דברים לוועדת הכספים שהם לא ברמת חיוניות מאד גבוהה ונצליח לשכנע בזה.

גילה גמליאל: יש לך דלת פתוחה.

גדעון סער: עכשיו אני רוצה להגיד, רובי, לנקודה האמתית של התהליכים של העברת סמכויות לשלטון המקומי ומול סוגיית האמצעים: כל אחד יודע שצריך לעשות שינוי, ויהיו שינויים.

גדעון סער: הרי בסך הכל אני בתפקיד 3.5 חודשים ועשינו כבר כמה דברים.

גדעון סער: גם שעון קיץ וגם המהלך שהתחלנו עם התעודות החכמות וצעדים מאד משמעותיים בנושא של המסתננים.

גדעון סער: כמה וכמה צעדים ונעשה גם בענין הזה.

גדעון סער: פה היתה רפורמה שהובאה לכנסת בשעתו, חוק עיריות חדש שהוא מתבקש, וזה היה לפני עשור וזה לא קודם.

גדעון סער: היום גם אי אפשר להחיל על זה דין רציפות.

גדעון סער: היתה שם בעיה אחת, שלצד המגמה החיונית של ביזור סמכויות היתה מגמה אחרת, שאני לא דוגל בה, של העברת הכוח בשלטון המקומי מהדרג הנבחר לפקידות, לבעלי תפקידים ממונים ולא נבחרים.

גדעון סער: זה אחד הדברים החמורים ביותר שקרו בשלטון המרכזי במדינת ישראל, שהפחיתו את יכולת הרשות המבצעת להתמודד עם בעיות.

גדעון סער: אני לא מוכן שיקרה אותו דבר לשלטון המקומי, אני לא מוכן לסרס את השלטון המקומי ולכן, אנחנו נצטרך למצוא את הדרכים הנכונות לבצע את הרפורמה.

גדעון סער: יש שני דברים שכבר עשינו: א.

גדעון סער: הנחיתי את הלשכה המשפטית במשרדי להביא לי צעדים, עוד לפני רפורמה גדולה, בכיוון הזה של ביזור הכוח מהשלטון המרכזי לרשויות מקומיות.

גדעון סער: אני גם מאמין הרבה פעמים בשינויים הדרגתיים, לא להמתין לאיזה שהוא דבר מושלם ותיאורטי אלא להתחיל בפועל לבצע שינויים ואני מתכוון, אחרי הנושא של התכנון והבניה שהעלתה גילה ואני אתייחס אליו, להיכנס לנושא הזה.

גדעון סער: ב.

גדעון סער: קיבלנו החלטה לתמוך בהחלת דין הרציפות על הצעת החוק של חבר הכנסת יריב לוין בנושא עיריות איתנות.

גדעון סער: אז אנחנו יודעים פחות או יותר מה אנחנו רוצים להשיג.

גדעון סער: יש פה תמונה מורכבת.

גדעון סער: אני בשעתו מאד עמדתי על זה שהרשויות יקבלו כלים כשהן קיבלו עוד משימות.

גדעון סער: היום יש ערנות יותר גדולה, זה אני יכול להגיד לרובי ידידי.

גדעון סער: היום, נגיד, בוועדת שרים לחקיקה, נטילת מקורות הכנסה מרשויות מקומיות כפי שהיה בחקיקה בעבר מבלי לחשוב מה המשמעות, זה כבר לא קיים יותר ואין ספק, שאנחנו צריכים שלטון מקומי יותר חזק כי בעולם שאנחנו חיים בו, בישראל ובעולם, כוחות עוברים מהשלטון המרכזי לשלטון המקומי.

גדעון סער: בפועל זה תהליך שקורה אז צריך לאפשר לשלטון המקומי אמצעים כאשר אתה מטיל עליו משימות.

גדעון סער: וכאן זה מתקשר במידה מסוימת לסוגיה המאד כבדה של תקצוב דיפרנציאלי שהעלה אותה איציק כהן, והיא לא כל כך פשוטה ואני רוצה להיכנס אליה לעומק.

גדעון סער: קודם כל, אני רוצה לציין שבאותו סיכום שדובר כאן עליו בין האוצר לבין הרשויות הגדולות מדובר על כך שאנחנו אחרי התקציב ניכנס לדיאלוג צופה פני 2015, משרד הפנים, משרד האוצר, השלטון המקומי, לגבי הסוגיה של תקציב דיפרנציאלי.

גדעון סער: אני לא אוהב דברים שנעשים בהנחתות ובלי דיאלוג עם השלטון המקומי.

גדעון סער: הם, בהגדרה, לא יכולים להיות נכונים.

גדעון סער: תאמינו לי, עשיתי רפורמות מאד מאד מסובכות וקשות שלא הצליחו לעשות אותן לפני, והסיבה לזה שהצלחתי היתה שדיברתי.

גדעון סער: צריך לדבר.

גדעון סער: אני אומר לכם שאני מכיר את המודל, אני אומר את זה לאיציק כהן שהמודל שהוכן באוצר לא בשל.

גדעון סער: אני, כשר חינוך חדש, קיבלתי את ועדת פוגל ב-2009.

גדעון סער: אני מאד שמח שלא הלכתי על כך.

גדעון סער: מה הסיבה לכך?

גדעון סער: כאשר אנחנו לא מגדירים סל בסיסי לתלמיד, אנחנו יוצרים סכנה מאד גדולה.

גדעון סער: מה הסכנה?

גדעון סער: היום רשות מקומית, כמעט כל רשות מקומית ואפילו לא רשות מאד עשירה משקיעה בחינוך, היא משקיעה את האקסטרה, היא לא משקיעה את הבסיס.

גדעון סער: את הבסיס היא מקבלת ממשרד החינוך.

גדעון סער: היא יכולה להשקיע בחוגי העשרה, היא יכולה להשקיע בלהוריד את הצפיפות בכיתות, היא יכולה להשקיע בכל מיני דרכים.

גדעון סער: - -

יעקב אשר: תוספת סייעת ודברים מהסוג הזה.

גדעון סער: אמת.

גדעון סער: עכשיו, מה קורה אם אני לוקח מרשות מקומית והיא צריכה בתקציב שלה.

גדעון סער: ..

גדעון סער: גם היא מתמודדת, דרך אגב, גם הרשויות המקומיות, אני מקווה שאני לא מגלה פה סוד מדינה: לא רק המדינה מתמודדת עם משבר כלכלי.

גדעון סער: גם הרשויות המקומיות נמצאות באותה מציאות כלכלית.

גדעון סער: אז מה קורה?

גדעון סער: היא עכשיו צריכה לממן את הבסיס, והיא לא יכולה לתת את אותה תוספת.

גדעון סער: אם אנחנו לא מגדירים סל בסיסי לתלמיד, אנחנו נוריד את רמת החינוך במדינה בוודאות.

גדעון סער: אני אומר לכם, זה יהיה רק שלב ראשון כי זה יהיה מהלך אסטרטגי בנסיגה מאחריות המדינה לחינוך והעברת הסמכות בנושא הזה לשלטון המקומי.

גדעון סער: אז יתחילו עם הרשויות היותר חזקות.

גדעון סער: ותאמינו לי, זה אפילו לא יהיה אקוויוולנטי.

גדעון סער: החלשות יקבלו פחות ממה שייקחו מהחזקות.

גדעון סער: לכן, אם המדינה רוצה להגיע לנושא של תקצוב דיפרנציאלי, בא נגדיר מה החובות של המדינה, מה המדינה צריכה לתת לתלמיד, מה הסל הבסיסי?

גדעון סער: - -

ראובן ריבלין: מאה אחוז.

גדעון סער: - - מעל לסל, אני מודיע פה שכל דבר שהיה לי כשר חינוך אקסטרה, עשיתי עליו דיפרנציאליות.

גדעון סער: עשינו בטרכטנברג בינוי גני ילדים 3-4.

גדעון סער: עשינו מודל, יושב פה מי שהיה סמנכ"ל פיתוח בזמנו.

גדעון סער: עשינו מודל שלא היה קודם לכן לגבי הנוסחה לתקצוב של רשויות שבונות גני ילדים והכנסנו שני מרכיבים: מרחק מהמרכז ואשכול סוציואקונומי ונוצרה דיפרנציאליות.

גדעון סער: בערד קיבלו יותר מאשר בתל-אביב למרות שלבנות גן בתל-אביב עולה יותר מאשר לבנות גן בערד.

גדעון סער: זה הלך לאורך כל הדרך גם בנושא של תכנית תקשוב לאומית, הלכנו לצפון והלכנו לדרום.

גדעון סער: לא הלכנו בכלל למחוז תל אביב.

גדעון סער: מה קרה אחרי זה?

גדעון סער: רשויות במחוז תל-אביב, הרצליה ואחרות נכנסו לזה עם המשאבים שלהן.

גדעון סער: תמיד שר שיש לו דלתא יכול להעניק דיפרנציאליות.

גדעון סער: אבל אם אתה מנהיג את הדיפרנציאליות על הבסיס, זה דבר מאד מסוכן מבחינת התפיסה החברתית, זה דבר הכי אנטי חברתי שיכול להיות.

גדעון סער: הוא מוצג כדבר חברתי והוא אנטי חברתי.

גדעון סער: לכן, אני מתכוון לשמור שבמודל שיתקבל הוא לא יהיה מסווה, למרות שאני כבר לא שר חינוך, לנסיגה של המדינה מהאחריות שלה לחינוך או למתן שירותים חברתיים אחרים כגון רווחה.

גדעון סער: מעבר לזה אני רוצה להגיד שלא רק שבהצעה אין סל שירותים, כך או אחרת לא היה צריך להיכנס לנושא הזה לפני הבחירות המוניציפאליות.

גדעון סער: לא היה ניתן לקיים דיון ענייני, אני לא מכיר ראש רשות שאתה בא ולוקח לו 3 חודשים, מעביר תקציב בסוף יולי והוא עומד לבחירות באוקטובר והוא חוטף את הדבר הזה.

ראובן ריבלין: אלה דברים שעושים 3 חודשים אחרי בחירות לא לפני.

גדעון סער: לכן אני גם אמרתי לשר האוצר: א.

גדעון סער: תעשה הידברות עם השלטון המקומי, ב.

גדעון סער: תדחה את התכנית.

גדעון סער: תביא תכנית יותר בשלה ב-2015, לא לפני הבחירות המוניציפאליות.

גדעון סער: אני שמח באמת בידידות ובשיחה רצינית, אני שמח שההצעה הזאת התקבלה וגם אותו סיכום שאנחנו, כאמור, לא צד לו בין הרשויות המבוססות לבין האוצר, הוא עדיף על מהלך חד-צדדי שיכולים להיות לו נזקים.

יעקב אשר: זה רק מראה שאפשר לעשות את זה והרשויות לא יפלו מזה.

גדעון סער: קריות חינוך – היתה בעיה משפטית של כפל תמיכות.

גדעון סער: היתה תקנה שהופיעה בכמה משרדים.

גדעון סער: זה הופיע אצלי הרבה לפני דיוני התקציב גם במשרד החינוך וגם במשרדים אחרים, בחינוך ההתיישבותי וגם במשרד הרווחה אם אינני טועה.

גדעון סער: וזה היה היסוד - -

יצחק כהן: נראה לי שאושרו במשרד המשפטים - - זה קריטריונים שאושרו במשרד המשפטים.

גדעון סער: לא, אני אומר שהיתה התנגדות של משרד המשפטים שזה יופיע בכמה משרדים.

גדעון סער: זה היה הרקורד.

יעקב ליצמן: זה עדין קיים אדוני.

גדעון סער: זה יכול להיות קיים אבל הטיעון היה שזה לא יכול להיות קיים בכמה משרדים.

גדעון סער: בוודאי שלא היתה - -

יעקב ליצמן: זה עדין קיים בכמה משרדים, עדין יש כפל וזה לא הדיון כרגע אבל זה חמור מאד שיש איפה ואיפה כאן.

יצחק כהן: אני אגיד לך, הסיבה היא אחרת, אמרו לי באוצר.

יצחק כהן: חיפשו פיסקאלי, חיפשו לקצץ, מצאו את הגרושים האלה ולקחו אותם.

יצחק כהן: הם הודו בזה.

גדעון סער: תשובה לאחמד טיבי: איחוד הבחירות לכנסת והרשויות המקומיות.

גדעון סער: זו שאלה פוליטית לא פשוטה, וכל אחד יסתכל על זה מכיוון של גם וגם למרות שיושבים פה מלאכים אבל כל אחד יסתכל על זה גם מכיוון האינטרסים המפלגתיים שלו.

גדעון סער: יש לזה גם חסרונות וזה מחייב דיון נפרד.

גדעון סער: אם אתה שואל אותי מבחינה פוליטית ריאלית, סיכויי המימוש של זה לא גבוהים לפי הערכתי, כהערכה פוליטית.

גדעון סער: בועז טופורובסקי – תראה, המאגר הביומטרי וכל נושא התעודות החכמות - אם יצליח, ייתן מענה גם לסוגיות שאתה העלית.

גדעון סער: זאת אומרת, יש קורלציה לסוגיה של שירות לאזרח מכיוון שבאמצעות התעודות החכמות בממשל זמין יוכלו לעשות הרבה מאד פעולות.

גדעון סער: כך שזה פרויקט שאם הוא יצליח, יש לו משמעויות דווקא בכיוון הזה שאתה דיברת עליו, יותר שירותים באינטרנט וכולי.

גדעון סער: אני מסכים שמשרד הפנים, כעיקרון, צריך ללכת לכיוונים האלה ואנחנו נבחן את האפשרויות אבל אני אומר שבתעודות החכמות יש פוטנציאל ללכת לכיוונים הללו.

גדעון סער: אראל מרגלית - יצא.

גדעון סער: אני עובר הלאה אבל אני רק אני אומר לפרוטוקול שאחר כך נתייחס גם לתמ"א 35.

גדעון סער: אולי אתייחס לנקודה כללית: תראו, אנחנו קיימנו דיון, ולא הדיון האחרון, על הנושא של תמ"א 35 עם המנכ"ל, שהוא ראש המועצה הארצית לתכנון ובניה ועם מנהלת מנהל תכנון שנמצאת פה, שניהם נמצאים כאן.

גדעון סער: השאלות לא פשוטות.

גדעון סער: צריך להימנע מדברים שנשמעים טוב אבל הם מאד מסוכנים.

גדעון סער: למשל: יש ביקוש למגורים, סוד מדינה, באזור המרכז.

גדעון סער: יש ביקוש.

גדעון סער: עכשיו, אתה יכול לחשוב שאתה יכול להיות מעל כל העולם אבל אתה לא מעל כל העולם, עדין יהיה ביקוש.

גדעון סער: מה עשתה ממשלת אולמרט?

גדעון סער: מנעה אפשרות לבנות במרכז הארץ.

גדעון סער: מה היתה התוצאה?

גדעון סער: מחירי הדירות זינקו בצורה מטורפת והגיעו למקומות מטורפים.

גדעון סער: זאת אומרת, אין דרך בלי לבנות במרכז הארץ.

גדעון סער: צריך לבוא ולנתח האם יש מחסור בפריפריה וצריך לדחוף את זה.

גדעון סער: אני זה שעמדתי על זה שבתכנית הלאומית להשכרה שאישרנו בקבינט הדיור, הפריפריה תיכנס כי במקור, בהצעה שהוגשה, היא לא היתה שם, היה רק מרכז הארץ.

גדעון סער: אבל - -

באסל גטאס: מה זה קשור לתמ"א?

גדעון סער: - - אבל אפרופו המגמות שדיברו עליהן בתיקון תמ"א 35 אבל אני אומר לכם, הימנעות ממתן מענה למגורים במרכז הארץ לא תמנע ביקוש לדיור במרכז הארץ אלא רק נכון, צריך למצוא איזונים, חבר הכנסת קלפה.

גדעון סער: אז בשים שכל ושיקול דעת אנחנו מחפשים את האיזונים.

גדעון סער: נושא של ארגון כלכלי אחר של רשויות מקומיות: אז יש נושא של אשכולות, לא דיברנו על זה, אולי בהזדמנות קרובה נדבר על זה, דבר שמתחיל, אשכולות של רשויות.

גדעון סער: אני לא ויתרתי על בחינה, והודעתי את זה בכנס של השלטון המקומי בשבוע שעבר, שנצא לבחינה משותפת עם המרכז לשלטון מקומי של איחודי רשויות אחרי הבחירות המוניציפאליות.

גדעון סער: אני משוכנע שיש מקומות שאפשר לעשות את זה.

גדעון סער: קודם כל, צריך לדבר וכן להגדיר מה התנאים להצלחה.

גדעון סער: יכול להיות שאת היכול גם לתת גזרים - -

זבולון כלפה: אפשר גם לתמרץ.

גדעון סער: כן, לתת גזרים כתמורה.

גדעון סער: אבל אני חושב שבמדינה, ברמה הבסיסית, מדינה כל כך קטנה, מספר הרשויות במדינת ישראל גדול מדי.

גדעון סער: אז זה לא היה כאן.

גדעון סער: אני זוכר כיו"ר קואליציה שהעברנו את איחודי הרשויות ב-2003 וחלק מהן כבר בוטלו, 3,4 בוטלו אבל עדין היו 30 רשויות בתוך האיחוד?

גדעון סער: תוריד את אלה שפורקו, יש 20 שאוחדו בתהליכים האלה.

גדעון סער: קודם כל ביקשתי לעשות הפקת לקחים, הצליח או לא הצליח, נכון או לא נכון.

גדעון סער: אני דווקא חושב שצריכים למצוא מקומות של איחוד רשויות גדולות אבל אני רוצה קודם כל לדבר עם השלטון המקומי, ללמוד לקחים ממה שבוצע, להגדיר תנאים להצלחה, קודם כל לראות איזה גזרים אני יכול לתת כדי לתמרץ - -

ניסן סלומינסקי: אם מישהו יודע איפה רמת גן נגמרת ומתחילה גבעתיים.

ניסן סלומינסקי: ..

גדעון סער: אז רמת גן וגבעתיים זה מקרה מצוין.

גדעון סער: ואגב, זה טוב לכולם, זה גם טוב לתושבי גבעתיים כי שם יש פחות מקורות הכנסה מאשר ברמת גן אבל דיה לשמחה בשעתה.

ניסן סלומינסקי: נכון.

ראובן ריבלין: לוד רמלה, גבעת שמאל ופתח תקווה.

גדעון סער: בבני ברק יכול להיות היגיון - -

יעקב אשר: מאוחר מדי...

גדעון סער: יכול להיות.

ניסן סלומינסקי: בכל אופן, התושבים כבר עשו את זה.

גדעון סער: באסל, אכן יש חסרים וצריך לתת יותר עצמאות.

גדעון סער: דיברתי על הנושא הזה שיידרשו מענים גם בחקיקה שאני מתכוון להביא לכנסת.

גדעון סער: זבולון - פחות או יותר התייחסתי לנקודות.

גדעון סער: העברת סמכויות ותמ"א 35 ושת"פים אזוריים.

זבולון כלפה: פירוק ועדות מרחביות - -

גדעון סער: רשמתי את זה לפני, אני צריך לבדוק את זה.

גדעון סער: אני יודע שיש כמה מקומות כאלה שזה בדיוק על הפרק לגבי מה שאתה אמרת.

גדעון סער: אלעזר שטרן – אני חולק עליך שזו אותה משפחה.

גדעון סער: למעשה, זה היפוכו של דבר.

גדעון סער: מה זאת אומרת?

אלעזר שטרן: אפשר להגיד את זה ככה.

גדעון סער: לא, לא.

גדעון סער: תשמע, העלית נושא?

גדעון סער: אני רוצה לשלול את התזה שלך.

אלעזר שטרן: לא הצבתי תזה.

גדעון סער: החקירות שמתקיימות, ומדינת ישראל היא מדינת חוק ומי שיש כלפיו חשד בשלטון המקומי, בשלטון המרכזי, יש חקירה.

גדעון סער: פעם צריך לבדוק איפה היו יותר שעות, בשלטון מרכזי או בשלטון מקומי.

גדעון סער: התוצאות יהיו מאד מעניינות אבל אני לא רוצה להיכנס לזה - -

ראובן ריבלין: כולם היו בני.

גדעון סער: כן.

גדעון סער: ראשי רשויות שמאויימים - -

יעקב ליצמן: לא יהיה מקום לתלמידי ישיבות.

גדעון סער: - - אנחנו רוצים שיהיה ואנחנו משקיעים בזה גם בפיקוח, שכל שלטון יהיה נקי, זה דבר חשוב.

גדעון סער: ואם זה לא ברור, או כמו שרובי תמיד אומר:

גדעון סער: גם את הברור מאליו צריך להגיד לפעמים אבל ראש רשות שהוא מאוים, הוא בדרך כלל מאוים כי הוא עומד על האינטרסים של שלטון החוק בין אם זה ברישוי עסקים ובתכנון ובניה או בנושא אחר.

גדעון סער: זאת אומרת, הוא לא קורא תיגר על שלטון החוק.

גדעון סער: האיום עליו היא קריאת תיגר על שלטון החוק.

גדעון סער: ולכן, יש לתת מענה לנושא הזה.

אלעזר שטרן: סליחה רגע השר, אם אפשר, אבל על הצדה שני לא ענית לי.

אלעזר שטרן: מה אפשר לעשות כדי שזה לא יהיה ככה?

גדעון סער: תראה, אפשר להפעיל את כל הכלים שהם לא רק כלים - -

ראובן ריבלין: צריך לבחור ראשי ערים טובים.

ראובן ריבלין: צריך לבחור אנשים טובים.

אלעזר שטרן: תדבר אולי גם על שיטות ונהלים.

יעקב ליצמן: זה 3 חודשים לפני הבחירות, זה הבעיה.

יעקב ליצמן: האם אתה חושב שזה הזמן הנכון לעשות את זה?

יעקב ליצמן: - -

גדעון סער: כבוגר לשכת היועמ"ש לממשלה, תמיד היתה או לפחות בעבר היתה מדיניות של ריסון לפני בחירות וזה תמיד נכון, וגם לזה לפעמים צריכים להיות חריגים משיקולים של חקירה אבל אני לא נכנס לזה כרגע.

גדעון סער: אני רק אומר תראו, יש כמה מעגלים, קודם כל הציבור אמר - - וזה כאילו נשמע מוזר.

גדעון סער: הציבור צריך לבחור אנשים ישרים.

גדעון סער: אם תשאלו אותי איך יודעים מי ישר?

גדעון סער: אם משתדלים לדעת, יודעים.

ראובן ריבלין: בעד כסף אפשר לדעת הכל.

גדעון סער: 2.

גדעון סער: יש מעגלי ביקורת גם למשרד הפנים וגם למועצת עיר.

גדעון סער: אגב, גם למועצת עיר יש כלים מסוימים שמוגדרים בחוק, ויש גם מעגלים שנובעים מאכיפה פלילית.

גדעון סער: כל הדברים האלה, בסך הכל לפי דעתי, קיימים היום יותר ממה שהיו קיימים בעבר ולפעמים, כשאתה רואה הצפה של אכיפה זה כי יש יותר פעילות מכפי שהיתה בעבר.

גדעון סער: אני מוטרד מזה כמוך, מההשלכה של זה על הדימוי של השלטון המקומי.

גדעון סער: אני חושב שיש גם מנהיגים מקומיים יוצאים מהכלל בשלטון המקומי, והדבר הזה באמת משליך על התדמית הכוללת.

גדעון סער: אז בסך הכל אין פה מטה קסמים.

גדעון סער: צריך לקיים את סמכויות הפיקוח גם ברמה של מועצת עיר, גם ברמה של משרד הפנים ובמקרים מסוימים גם את נושא אכיפת החוק במקרים שמתאימים לזה.

גדעון סער: גילה גמליאל - -

אלעזר שטרן: התחלת להגיד מילה על הגיורים וקטעתי אותך רצית להגיד משפט אחד על הגיורים.

גדעון סער: אנחנו בוחנים את זה ואני אחזור אליך.

גדעון סער: דיברנו על זה גם בפגישה אישית ואנחנו עדין צריכים להתקדם בענין הזה במה שתלוי בנו.

גדעון סער: לא הכל תלוי בנו.

גדעון סער: פנה אלי גם בנושא הזה סגן שר הדתות ואני צריך ללמוד את הדברים האלה.

גדעון סער: אני אביא בעוד פחות משבועיים, ביום ראשון, עוד 12 ימים לממשלה את תיקון חוק התכנון והבניה, שבין היתר מעבירה סמכויות מהוועדות המחוזיות לוועדות המקומיות, שגם יוצרת מצב שבו לא כל דבר טעון היתר.

גדעון סער: שמקלה, שיוצרת הקלה של הליכי רישוי - -

ראובן ריבלין: הוא מבוסס על החוק שהגישו?

גדעון סער: לא, החוק הוא לא אותו חוק.

ראובן ריבלין: טוב שכך.

גדעון סער: - - אני מרשה לעצמי להניח שאם נעבוד נכון נעביר את הרפורמה הזאת.

גדעון סער: אני רוצה להעביר אותה לקריאה ראשונה עוד לפני פגרת הכנסת.

גדעון סער: אם נעביר אותה בקריאה ראשונה בשבוע האחרון של כנס הקיץ, במהלך הפגרה ועדת הפנים תוכל להתחיל לקיים את הדיונים.

גדעון סער: אין ספק שנדרשת רפורמה בכיוון שדיברה עליו חברת הכנסת גמליאל, שזה ביזור בין היתר.

גדעון סער: חבר הכנסת אשר - אני מסכים עם שתי הנקודות שהעלית.

גדעון סער: חבר הכנסת חנא סוייד – ייבדק מה שאמרת, האם יש צורך או אין צורך בשינויים בנוסחת גדיש.

גדעון סער: אני מבקש ממנהלת מנהל תכנון לומר שתי מילים, למרות שאנחנו לא נמצאים בנקודה שהתקבלו הכרעות אבל להתייחס לנקודות שהועלו כאן לגבי תיקון תמ"א 35 ממש בתמצית.

יעקב ליצמן: וגם לוד"ל.

גדעון סער: נכון, קודם לוד"ל כי לזה בכלל לא התייחסתי.

ניסן סלומינסקי: ממש קצר.

<בינת שוורץ: ב-2012 ו-2013 אושרו כ-25 אלף יחידות דיור בוד"לים.

<בינת שוורץ: משך הזמן לאישור יחידות הדיור האלה היה קצר - -

ראובן ריבלין: כמה במגזר הערבי?

<בינת שוורץ: מהם כ-2000,2500, משהו כזה.

<בינת שוורץ: ברהט, במזרעה ובפרדיס.

<בינת שוורץ: השאר והרוב, מחצית מהם, הם במחוזות הצפון והדרום.

<בינת שוורץ: בעפולה, בקרית גת, בנתיבות, בירוחם, בבאר שבע, בשלומי.

<בינת שוורץ: אבל מה שמענין זה שמשך הזמן התקצר בחצי כאשר מאשרים תכניות במסלול הוד"ל, מקדמים אותן במסלול הוד"ל לעומת המסלול הרגיל, ואנחנו מאריכים היום את המסלול הזה.

<בינת שוורץ: לענין תמ"א 35, חבר הכנסת סוייד.

<בינת שוורץ: אנחנו גם זיהינו את הבעיה הזאת שאתה מדבר עליה, צריך להוסיף גמישות לתמ"א 35 ואנחנו בדיונים כרגע במועצה הארצית בניסיון לייצר את הגמישות הזאת ולקבל את אישור המועצה הארצית לפני שאנחנו מגיעים עם זה לממשלה.

<בינת שוורץ: חבר הכנסת קלפה הלך...

<בינת שוורץ: תמ"א 35, בין היתר, מכיוון שאנחנו ניתחנו את מערכת הדיור כולה ואת מערכת התשתיות ואת מערך שירותי הציבור הגדולים ברמה הארצית, בין היתר מצאנו שבאמת באזור מרכז הארץ מלאי הקרקעות המתוכננות הוא קטן באופן מסוכן לכלכלה הישראלית ולכן, הצהרנו שצריך שם לחזק אותו לא על חשבון אף אחד אחר.

<בינת שוורץ: מזה יצא מה שיצא.

ניסן סלומינסקי: תודה רבה.

ניסן סלומינסקי: אנחנו רוצים להודות לשר ושוב לברך אותו.

ניסן סלומינסקי: עברך הוכיח שאתה יודע ויכול לפרוץ דרכים ולעשות מהפכות ואנחנו בטוחים שתעשה את זה.

גדעון סער: בעזרת השם.

ניסן סלומינסקי: לכן, אנחנו מחזקים את ידיך בענין.

ניסן סלומינסקי: יכול להיות שלא לכל דבר נסכים אבל עצם זה שאתה פורץ דרכים ומשנה ומחליף זה לברכה.

ניסן סלומינסקי: אנחנו מאחלים לך הצלחה גדולה, לך ולצוות.

גדעון סער: תודה רבה.